Konkurs za dodelu GODIŠNJIH NAGRADA ZA ARHITEKTURU za 2016.godinu\nraspisuje konkurs za dodelu\nGODIŠNJIH NAGRADA ZA ARHITEKTURU\nA. Najuspešnije arhitektonsko delo iz svih oblasti arhitekture autorima pojedincima ili autorskim timovima, realizovano u protekloj godini zaključno sa 31.12.2016.godine za Godišnju nagradu „Aleksej Brkić“.\nB. Izvedeno delo naših arhitekata koje je realizovano u inostranstvu u konkurenciji za povelju Udruženja arhitekata Srbije , u protekloj godini, zaključno sa 31.12.2016.\nC. Nagrada za najuspeliji studentski projekat arhitekture studentima arhitekture, nastao u toku nastavnog procesa u protekloj 2016. godini.\nŽiri za dodelu nagrada :\n- Lazar Kuzmanov, arhitekta, Novi Sad, predsednik Žirija\n- Sanjin Grbić, arhitekta, Beograd\n- Branislav Hetzel, Los Angeles, USA (zamenik člana žirija Igor Rajković, arhitekta, Beograd)\n- Goran Jovanović, arhitekta, Niš\n- Aleksandar Rackov,arhitekta, Zrenjanin\nNa predlog Žirija, imenovani su i nominatori:\n- Mr Bojan Kovačević, arhitekta, Beograd\nRelja Ivanić, arhitekta, Sombor,\nda daju predloge za dela koja konkurišu za Godišnje nagrade.\n- prijavu kandidata sa informacijom o objektu kojim se kandidat kandiduje za nagradu; a naročito, dokaz o članstvu područnog Društva arhitekata, grafičke priloge (situaciju osnove i preseke) koji će omogućiti odgovarajući uvid u sadržaj i rešenje, kratko tekstualno objašnjenje i fotografije objekta iz kojih se može sagledati ukupan gabarit – obavezna predaja i na cd-u.\n- izjavu da je objekat završen u godini za koju konkuriše.\n- predlagač može podneti za predloženo delo i već ranije objavljene ocene, mišljenja, kritike i drugi raspoloživi materijal (ukoliko postoje) koji prezentuje, tumači i osvetljava kandidatov doprinos i podkrepljuje razlog za kandidaturu\n- Za predloženi studentski projekat, predlagač je dužan da Žiriju u pisanoj formi podnese:\nprijavu kandidata sa informacijom o projektu kojim se kandidat kandiduje za nagradu, grafičke priloge projekta koji će omogućiti uvid u sadržaj i rešenje, tekstualni opis projekta, preporuku predmetnog nastavnika kao i drugi raspoloživi materijal o studentskom projektu– obavezna predaja i na cd-u.\nKonkurs za nagradu se raspisuje od 01.07.2017., a rok za podnošenje predloga sa kompletnom dokumentacijom je do 22.09.2017.godine do 15,00 časova.\nPredlozi se dostavljaju na adresu Udruženja arhitekata Srbije i Društva arhitekata Beograda, Kneza Miloša 7a/III, soba 32, svakog radnog dana od 09,00 do 15,00 časova, kontakti:


Pokrajinska vlada: Sporazum o korišćenju prostornih podataka\nU Pokrajinskoj vladi u utorak je potpisan Sporazum o okvirima za razmenu, pristup i korišćenje prostornih podataka, koji će poslužiti pokrajinskim institucijama u cilju izrade strateških i planskih dokumenata u okviru svojih nadležnosti, kao i građanima koji će od sada lako – putem zajedničkog informacionog sistema – moći da dođu do potrebnih geoprostornih podataka.\nProtokol su potpisali pokrajinski sekretar za urbanizam i zaštitu životne sredine Vladimir Galić i predstavnici Pokrajinskog sekretarijata za poljoprivredu, vodoprivredu i šumarstvo, JP za prostorno i urbinističko planiranje i projektovanje Zavod za urbanizam Vojvodine, Pokrajinskog zavoda za zaštitu prirode, JVP Vode Vojvodine i direktorka JP Vojvodinašume Marta Takač.\nResorni sekretar Galić istakao je da će osnovni instrument ovakvog povezivanja činiti zajednički geoprostorni portal i naveo da je Pokrajinski sekretarijat za urbanizam i zaštitu životne sredine već uneo podatke iz svog internog informacionog sistema.\n„Informacioni sistem koji gradimo jeste deo INSPIRE direktive, koji je Evropska unija pokrenula još 2007. godine. Reč je o sistemu infrastrukture prostornih informacija u Evropi, koji je neophodan za bolje funkcionisanje svih javnih ustanova, državnih organa jer u sebi sadrži objedinjene geoprostorne podatke za određenu teritoriju“, objasnio je Galić i podsetio da je EU tada obavezala sve svoje članice, kao i one zemlje koje žele da se pridruže, da postave ovakav sistem.\nUkazujući na značaj ovog geoportala, Galić je naveo da će korisnici, na osnovu „jednog klika“, u odgovarajućoj aplikaciji, dobiti podatke koji ih zanimaju, nezavisno da li je reč o državnim organima ili pojedincu koji je zainteresovan za stanje njegove parcele. Kako je objasnio, nije reč samo o podacima u vezi sa imovinsko-pravnim odnosima, već i u pogledu energetske i putne infrastrukture, životne sredine ili stanja u privredi. Na taj način, podaci će biti objedinjeni na jednom mestu, pristupačni javnosti i što je najvažnije – provereni. Galić je naveo da je naredni korak da baza geoprostornih podataka, koja bude sačinjena u našoj pokrajini bude priključena nacionalnoj infrastrukturi geoprostornih podataka Republike Srbije.\nPotpisnici sporazuma ukazali su takođe na benefite koji će ovaj zajednički portal obezbediti njegovim korisnicima, a reč je o tome da će sada biti omogućeno da se prostorni podaci koje poseduju pokrajinski sekretarijati, javna preduzeća i zavodi, lako povežu i razmenjuju putem odgovarajućih servisa i na taj način, međusobno povezani i standardizovani, budu lako dostupni krajnjim korisnicima u svakodnevnom radu.\nViše iz ove kategorije « Poklon opštine: Koncert grupe „Tri plus dva“\tPoverenik za informacije od javnog značaja: Državu koriste u stranačke svrhe »


Prezentirani zajednički projekti Vlade KS i Općine Hadžići | Općina Hadžići\nSeptembar 21, 2018 admin Aktuelnosti\nNakon sjednice Vlade Kantona Sarajevo koja je održana u kongresnoj dvorani hotela Vilovac u Tarčinu, u organizaciji premijera KS Adema Zolja i načelnika Općine Hadžići Hamde Ejubovića, upriličena je prezentacija projekata koje zajedničkim sredstvima finansiraju Vlada i ova lokalna zajednica. Premijer Zolj se, ovom prilikom, najprije zahvalio načelniku Ejuboviću na dobrodošlici i gostoprimstvu članovima Vlade KS.\n„Nalazimo se u jednoj od općina koja da ima više novca u budžetu, sigurno bi realizirala daleko više značajnih projekata. Na osnovu budžeta koji ima Općina Hadžići radi se o maksimalnoj iskorištenosti sredstava uloženih u infrastrukturu“, kazao je na početku svog obraćanja premijer Zolj.\nIstakao je i kako ga je posebno obradovala činjenica i opredjeljenje ove lokalne zajednice za opremanje industrijskih zona.\n„Opredjeljenje ove Vlade je zapošljavanje, a u tom smislu zadatak lokalne zajednice je da zajedno sa KS stvori uslove investitorima da mogu ulagati, kako bi se otvarala nova radna mjesta. Moja je ocjena da se to veoma dobro radi na području ove općine“, potcrtao je premijer Zolj.\nDodao je i da je zajednički zadatak svih, kantona, Federacije i lokalnih zajednica je izgradnja još bolje infrastrukturne povezanosti.\n„Raduje me što se na području ove općine grade naselja povezana savremenom infrastrukturom, posebno jer se to ovdje radi studiozno i sistemski. Izgrađuje se odmah i vodovodna i kanalizaciona mreža, tako da asfalt dolazi na kraju. Posebno sam obradovan što se na tim saobraćajnicama rade i trotoari, primjer je ulica Bjelašnička u Pazariću. Nekada je ona bila magistralni put, a sada se stvaraju uslovi da postane jedna lijepa šetnica za stanovnike“, obrazložio je premijer Zolj.\nNaglasio je i da je opredjeljenje Kantona, ali i lokalnih zajednica da što više grade objekte koji će podstaći razvoj turizma.\n„Želja nam je da stvorimo dobru infrastrukturu kako bi se povećao broj turista na Igmanu i Bjelašnici, odnosno na području općina Trnovo i Hadžići“, istakao je premijer Zolj.\n“Vlada Kantona Sarajevo sufinansira, prije svega, izgradnju putne infrastrukture od kružnog toka, saobraćajnice MIševići i centralnih ulica u Hadžićima do Bjelašničke ulice u Pazariću, te dio puta Tarčin, odnosno Mehina luka – Gornja Bioča. Za naše građane ovo su vrlo važne putne komunikacije”, precizirao je načelnik Ejubović.\nPo njegovim riječima, da bi opština imala kompletnu infrastrukturu potrudili su se da prilikom rekonstrukcije puteva odmah ugrade plin, vodu, te odvode za oborinske vode. Možda se, kako je naveo, stanovnicima Hadžića činilo da se to sporo radi, ali zbog složenosti terena nije moglo brže.\n“U pripremi je još nekoliko značajnih projekata, ulica Hadželi u Hadžićima, stara magistrala u Gracu i ona kod ulaza u naselja Osenik i Resnik. Izvođači radova bi se trebali znati 25. septembra kada se otvaraju ponude onih koji su se javili na konkurs”, najavio je načelnik Ejubović.\nNaglasio je kako im je primarni interes da stvore uslove za strana ulaganja u oblasti turizma, privrede, usluga i drugih djelatnosti koje mogu egzistirati na području Hadžića, čime bi se standard stanovnika ove opštine podigao na viši nivo.\n“Nudimo investitorima novih 100 dunuma zemljišta za industriju i ove naše prelijepe prirodne predjele za razvoj turizma. Interesovanje postoji, a u tri danas prezentirana projekta uloženo je 150 miliona KM. Nedavno su nam dolazili potencijalni investitori iz Velike Britanije koji bi investirali u zdravstveni turizam oko 300 miliona KM. U ovakve velike projekte trebao bi se uključiti i državni nivo”, kazao je načelnik Ejubović te dodao kako se nada da će se uspješna saradnja s Vladom KS nastaviti i u budućnosti.


Tramp će pozdraviti skup protiv abortusa u Vašingtonu\n► Tramp će pozdraviti skup protiv abortusa u Vašingtonu\nAmerički predsednik Donald Tramp će u petak pozdraviti godišnji skup aktivista protiv abortusa "Marš za život" (Marć for Life) u Vašingtonu.\nTramp će biti prvi aktivni predsednik koji će govoriti na tom skupu, i to putem satelitske veze iz obližnje Bele kuće, izjavila je njegova predstavnica za štampu Sara Sanders.\nTaj skup je prošle godine pozdravio američki potpredsednik Majk Pens.\n"Došli smo do istorijske prekretnice u odbrani života", rekao je Tramp početkom prošle godine.\nAbortus je u SAD legalan od 1973. godine, što može da se promeni samo odlukom Vrhovnog suda ili promenom Ustava.\nmarš za život /\nJedan mrtav, troje povređeno u lavini u Švajcarskoj\nJedan od četiri skijaša povređenih u lavini u švajcarskom skijalištu Kran-Montana je podlegao povredama, a potraga koja je trajala celu noć za mogućim ostalim žrtvama prekinuta je jutros, saopštila je policija.\nRusija je danas pozvala Huana Gvaida, opozicionog vođu koga je pedesetak zemalja priznalo kao prelaznog predsednika Venecuele da razgovara sa zvaničnim predsednikom Nikolasom Madurom o nesuglasicma oko isporuke humanitarne pomoći.\nTri proevropske poslanice iz redova britanske vladajuće Konzervativne partije danas su napustile tu partiju i priključile se novoformiranoj grupi nezavisnih poslanika koji se protive načinu na koji vlada sprovodi Bregzit.


Dušan Pavlović napušta DJB – ProSrpski Portal\nDanas je: 17.04.2021. god. Meni\nDušan Pavlović napušta DJB\nvesti — 02/11/2018 comments off\nU saopštenju Pokreta se navodi da je Pavlović već duže vreme pasivan zbog neslaganja sa politikom DJB oko Kosova i Metohije. Njegov stav je da sadašnjoj vlasti treba prepustiti da neometano završi posao oko Kosova.\nPokret DJB ističe da je zauzeo čvrst stav da rešavanje tako važnog državnog pitanja nikako ne sme biti prepušteno samo trenutnoj vlasti, već je obaveza svih političkih organizacija u zemlji, a posebno opozicije, da ne beže od te odgovornosti.\nPokret navodi da vodi aktivnu državotvornu politiku odbrane Ustava Srbije i podvođenje Kosova i Metohije pod ustavno-pravni poredak države, donošenjem Zakona o Kosovu i Metohiji.\nOčekujemo vas, kako biste vaša likovna djela i maštu pretvorili u stvarnost, a Crnu Goru nosili u srcu\nCicipas moćno do trećeg Masters finala u karijeri\nKlub se gasi, brdo Ljubović se ruši\nASK sumnja i na korupciju\nU Francuskoj više od 400 ljudi umrlo od koronavirusa\nIzvrnuta logika da onaj ko štiti Ustav radi protiv državnih interesa


Volkswagenov jeftini električni automobil će biti "narodni" krosover\n18 Nov 2018 - 22:00 Top secret Link\nNemački Volkswagen najavio je pre nekoliko dana da će 2022. na tržište izbaciti električni automobil čija će cena biti oko 20.000 evra. Od tada se spekuliše koji će to tačno model da bude, a Autocar tvrdi da je u pitanju kompaktni krosover sličnih dimenzija kao VW T-Roc.\nOvaj krosover će biti peti Volkswagenov električni model jer će do tada na tržištu da bude cela I.D. porodica koju čine hečbek Neo, Crozz, Buzz i Vizzion. Volkswagenov cilj sa ovim modelom je stvaranje novog "narodnog" automobila kojim bi gigant iz Volfsburga ponovio uspeh koji je u 20. veku donela Buba, a u 21. Golf.\nCela VW električna gama će biti izgrađena na novoj MEB platformi razvijanoj isključivo za EV vozila, a u kojoj je elektromotor smešten u prednjem delu automobila, dok baterijsko pakovanje omogućava autonomiju od 300 km između dva punjenja. Kako bi ostvario svoj cilj, a to je duplo jeftiniji EV od Teslinog "pristupačnog" Modela 3, VW će najverovatnije ponuditi samo prednji pogon i ograničen izbor opreme.\nCela VAG grupacija će biti uključena u ovaj projekat, pa će tako slične modele ponuditi i Audi, Škoda i Seat.\nVW će svoj jeftini EV praviti u pogonu u Emdenu, gde se trenutno proizvode limuzine Pasat i Arteon, koji će se navodno preseliti u Škodinu fabriku u Kvasiniju.


Dan online - Ekonomija: Još nema ponuda - 2019-03-27\nEkonomija U PETAK ISTIČE ROK ZA DOKAPITALIZACIJU ATLAS BANKE Još nema ponuda\nRok za dokapitalizaciju Atlas banke ističe u petak. Iako postoji interesovanje za dokapitalizaciju, do sada nije podnesen nijedan zahtjev, saopšteno je juče za TV „Vijesti“ iz Centralne banke (CBCG). Na pitanje šta ako ni ovaj poziv za dokapitalizaciju ne uspije i da li to znači uvođenje stečaja, iz CBCG nisu odgovorili direktno. Istakli su da će po dobijanju rješenja o neuspješnoj emisiji CBCG preduzeti i razmotriti dalje aktivnosti i mjere za rješavanje stanja u banci. Podsjetili su i da moratorijum u Atlas banci može trajati do 24. aprila. Ako dođe do uvođenja stečaja i u drugu banku biznismena Duška Kneževića, procjenjuje se da bi država iz Fonda za zaštitu depozita morala da izdvoji oko 100 miliona eura kako bi se namirili garantovani depoziti do 50 hiljada eura, a ništa manja svota novca ostala bi zarobljena deponentima koji na računima imaju više od granične sume.\nCBCG je početkom januara ove godine uvela stečaj u IBM banku Duška Knežević, koji je u bjekstvu i nalazi se u Londonu. Knežević je osumnjičen da je organizator grupe koja je prala novac preko Atlas banke. Takođe, Specijalno državno tužilaštvo (SDT) ga potražuje i zbog malverzacija u aferi „Telekom“. Iz Atlas grupe, na čijem je čelu odbjegli biznismen, ranije su demantovali nelegalne radnje preko Atlas banke, tvrdeći da iza svega stoji porodica predsjednika države Mila Đukanovića, koja navodno želi da preuzme u Crnoj Gori poslove Kneževića.


Sramota me je što RS ima predsjednika poput Dodika | VijestiBa\n23.10.2017. / 22:04h Politika - Mladen Bosić za TV1\nTvrdnje predsjednika RS Milorada Dodika da je opozicija od stranaca dobila miliona KM za destabilizaciju ovog entiteta, član Kolegija Predstavničkog doma Parlamenta BiH i visoki funkcioner SDS-a Mladen Bosić okarakterisao je kao notorne laži. Nažalost, mene je sramota što imam takvog predsjednika RS, za kojeg znam da na bezočan način laže, konstatovao je Bosić u razgovoru za TV1.\n"To je još jedna od notornih laži, koje je Dodik bez trunke stida ili griže savjesti plasira već dugo vremena. To je, vjerovatno, kao kod patoloških lažova kada dva ili tri puta nešto slažu, onda im to postaje normalno", istakao je on.\nPodsjetio je na slučaj kada ga je predsjednik RS optužio da je dobio novac od Džordža Soroša, što je izazvalo veliku buru u javnosti.\n"Ne znate kako da reagujete uopšte na takve optužbe. Ako se branite, onda ispadate sumnjivi. Morao sam da podignem optužbe protiv medija koji su prenosili te laži. Na kraju sam dobio, doduše to je prvostepena presuda. No, to ništa ne znači. Ta ljaga ostaje. To što želi da postigne u tom trenutku, kod jednog dijela ljudi postiže", naveo je Bosić.\nNaglasio je da Dodik, svaki put kada je u krizi, u javnost plasira slične priče.\n"Drugi dio priče je oko narandžastih revolucija koje se pripremaju u inostranstvu. Uvijek se to ponavlja i svake godine imate neku takvu situaciju. To je bilo isto u vrijeme kada smo pripremali proteste u Banjaluci, miting i kontramiting, tako da se sve vrti u krug", dodao je Bosić.\nJednostavno, potcrtao je, takav nivo bezočnih laži teško je objasniti.\n"Uostalom, neka Dodik kaže gdje su mu dokazi za to. Prošli put kada su nas optuživali za Soroša, oni su čak i iznijeli u javnost neki dokument, za koji se odmah, na prvi pogled, ustanovilo da je falsifikovan. Soroševa kancelarija u Sarajevu odmah je izašla sa tvrdnjom da to nije tačno, da je to falsifikat, ali džaba. Kada lažna vijest prođe, vrlo teško je to demantovati", rekao je on.


RTS :: Zvezda se brzo oporavila od Milana i deklasirala Proleter\nFudbal Zvezda se brzo oporavila od Milana i deklasirala Proleter\nnedelja, 28. feb 2021, 17:47 -> 19:35\nSamo tri dana pošto su nesrećno ostali bez plasmana u osminu finala drugog po jačini evropskog takmičenja, crveno-beli su dočekali Proleter, koji je imao čak sedam bonus igrača u startnoj postavi.\nMeđutim, od prvog minuta, kada je Milan Pavkov zapretio, jasno je bilo da će momci u žutim dresovima imati velikih problema na stadionu "Rajko Mitić".\nTo je potvrđeno kada je Mirko Ivanić u 10. minutu pogodio prečku, potom je El Fardu Ben iz slobodnog udarca zatresao stativu, a nešto kasnije i Pavkov promašio okvir u situaciji "1 na 1" sa golmanom.\nRazlika u kvalitetu je bila očigledna i u 22. minutu domaćin je pronašao put do mreže Župića – posle greške ispred kaznenog prostora, lopta je stigla do Milana Rodića koji je tražio Pavkova u petercu. Leandro je bio ispred njega i u pokušaju da interveniše, postigao auto-gol.\nDeset minuta kasnije na semaforu je pisalo 2:0, sada je lepu akciju Gejlora Kange, Milana Gajića i Bena pogotkom krunisao Veljko Nikolić i tim rezultatom se otišlo na odmor.\nMoglo je da bude mnogo drugačije da golman proletera Kristijan Župić nije odlično reagovao u dva navrata, a onda i sudije poništile regularan gol Pavkova, koji je poništen zbog ofsajda. Pogotku je prethodio divan napad i asistencija Bena, ali je pomoćni sudija podigao zastavicu i signalizirao nedozvoljenu poziciju.\nDrugi deo igre počeo je izmenama, na terenu su se našli Aleksandar Katai i Slavoljub Srnić, a Zvezda u 55. minutu povisila na 3:0.\nPo levoj strani je prošao Nikolić, vratio na peterac odakle je Leando napucao saigrača Pejića u pokušaju da otkloni opasnost. Lopta je pala na nogu Benu, kojem nije bilo teško da se upiše u listu strelaca.\nTada je, očekivano, opao ritam na našem najvećem stadionu i Zvezda je do kraja rutinski sačuvala vođstvo, a konačan rezultat je povratničkim golom postavio Katai.\nOvim trijumfom Stankovićeva ekipa došla je do 65 bodova, šest više od drugoplasiranog Partizana, koji ima i utakmicu više.\nProleter je ostao sedmi sa 37 bodova.


Poslao: 23 Sep 2010 10:14\nU reonu Baranoviča, srušio se MiG-29 UB, 61 puka beloruskog vazduhoplovstva. Oba pilota poginula\nTema o padu dva MiG-a HRZ-a otvorena je ovde....\nPoslao: 23 Sep 2010 21:11\ndjole81 ::U reonu Baranoviča, srušio se MiG-29 UB, 61 puka beloruskog vazduhoplovstva. Oba pilota poginula\nAu, vec drugi pad 29.ke u Belorusiji ove godine\nPoslao: 23 Sep 2010 23:14\nSrušio se trenažni Chengdu J-7 ratnog vazduhoplovstva Bangladeša - pilot se bezbedno katapultirao....\nPoslao: 23 Sep 2010 23:22\novaj dan izgleda nije bio naklonjen vazduhoplovcima,nazalost\nPoslao: 23 Sep 2010 23:33\nGeorgius ::9 NATO vojnika poginulo u padu helikoptera na jugu Afganistana\nRTS je na svom linku objavio fotku Činuka ali u stvarnosti se radi o Blachawk-u.\nOvo je originalan fotos sa lica mesta....\ni dodatni izvori o ovom incidentu...\nPoslao: 24 Sep 2010 14:12\nray ban11 ::ovaj dan izgleda nije bio naklonjen vazduhoplovcima,nazalost\nZatim sledeceg dana odmah u zoru...indijski MiG-27, pilot preziveo.\nPoslao: 24 Sep 2010 14:24\nKoliko je to vec palo aviona ove godine u Indiji ?\nKaze da je ovo treci pad 27ice samo ove godine.. Jos treba pridodati nekoliko MiGova 21...nekih 5-7 otprilike.\nOvaj topic je pregledan 1411701 puta


Gazprom razmatra prekid ugovora o snabdijevanju Ukrajine gasom - Privredna štampa\nRuski državni monopolist prirodnim gasom Gazprom saopćio je u subotu da je pokrenuo napore u pravcu prekida ugovora o snabdijevanju gasom Ukrajine, povećavajući brige za snabdijevanje gasom evropskih zemalja.\nVeći dio ruskog gasa namijenjenog Evropi prolazi sistemom ukrajinskih gasovoda. Sporenje oko snabdijevanja gasom između Rusije i Ukrajine u 2009. značajno je smanilo snabdijevanje Evrope gasom po izuzetno hladnom vremenu.\nZamjenik direktora Gazproma, Aleksandar Medvedev, danas je izjavio da je kompanija pokrenula postupak pred arbitražnim sudom u Stockholmu o okončanju ugovora s ukrajinskim Naftogazom. Potez je uslijedio nakon što je sud u Stockholmu presudio da Gazprom treba platiti Ukrajini više od dvije milijardi dolara zbog neizručenja dogovorenih količina takozvanog “tranzitnog gasa”.\nNaftogaz navodi u današnjem saopćenju da tranzit gasa prema Evropi “ostaje netaknut”, prenosi AP.\nPoreska uprava RS: Za Fondove naplaćeno više od 950 miliona KM\nPoreska uprava Republike Srpske je u prvih osam mjeseci ove godine na račun javnih prihoda RS prikupila ukupno 1,543 milijarde…


Nenadović: Poljoprivreda kao prioritet - JUGPRESS\nNenadović: Poljoprivreda kao prioritet\nPostavio: Jugpress 10 Oktobra, 2016\nPredsednik opštine Bojnik Nebojša Nenadović poručio je na današnjoj svečanoj sednici, povodom Dana opštine, da je razvoj I unapredje poljoprivrede jedan od prioriteta lokalnih vlasti.\nOn je istakao da je Fond za razvoj poljoprivrede “ ključna institucija” koja je protekloj godini uložila u razvoj primarne proizvodnje oko milion i sedamsto hiljade dinara za razvoj stočarstva.\nNenadović je rekao I da se posebno vodilo računa o subvencionisanju poljoprivredne proizvodnje te da je samo u razvoj pčelarstva uloženo 133,000 dinara, za 105 registrovana domaćinstva koja su podnela zahtev za subvencionisanje pčelarenja.\nPo Nenadovićevim rečima opšrina Bojnik se “posebno ponosi” podelom paketa socijalno ugroženim osobama a , kaže, “ učinjeno je dosta i na polju zdravstvene zaštite te da je planiran početak rada Službe fizijatrije u Domu zdravlja.\nOn je posebno istakao početak rada službe pomoći u kući , za potrebe koje je angažovano na oderedjeno vreme 14 gerontodomaćica, a od početka ovog meseca još 10 novih osoba.\n“Posvetili smo paznju unapredjenju infrastrukture stvaranjem uslova za povezivanje sela atarskim i nekategorisanim putevima , kojima je olakšana komunikacija”, rekao je Nenadović I dodao da će “velika pažnja biti posvećena i unapredjenju rada lokalne administracije”.\nNenadović je najvio da će opština Bojnik posebnu pažnju posvetiti projektima koji su namenjeni mladima I istakao da će se oni realizovati u saradnji sa donatorima I privrednicima.\nPovodom Dana opštine Nenadović je predao ključeve automobile marke fiat punto policijskoj stanici u Bojniku .\nOn je rekao da je saradnja sa policijom prioritet lokalne samouprave\nNačelnik Policijske uprave Leskovac Tomislav Ilić rekao je da će ovo vozilo “znatno olakšati rad” policije u Bojniku.


“Odnosi Srbije i Italije su tokom pandemije ojačali” – Srbija NASA Zemlja\n“Odnosi Srbije i Italije su tokom pandemije ojačali”\nItalija danas proslavlja Dan republike u drugačijoj atmosferi od prošlogodišnje. Zemlja je na putu oporavka, epidemiološka situacija je sve bolja, program vakcinacije sve brži, a većina italijanskih regiona je u „žutoj zoni“ niskog rizika. O ponovnom otvaranju Italije, njenoj saradnji sa Srbijom u izazovnim vremenima, kao i podršcu Beogradu na evropskom putu, za “Blic” govori italijanski ambasador Karlo Lo Kašo.\nDa li Italijani osećaju da je najgore prošlo?\nItalija je spremna da se „ponovo otvori, ponovo pokrene, ponovo gradi“: to je poruka koju sam poslao sunarodnicima i prijateljima iz Srbije i inostranstva, povodom ovog dana koji je za nas veoma poseban. Prošle godine smo ohrabrivali jedni druge pokazujući solidarnost, ali i otpornost na nedaće. Sada, uz očito poboljšanje epidemiološke situacije i kampanju vakcinacije koja je uveliko u toku, nalazimo se u situaciji koja je unekoliko slična periodu posle Drugog svetskog rata, kada su Italijani pozvani na ponovnu izgradnju, ne sa običnim optimizmom, već sa „hrabrošću koju daje nada“. Na putu smo da položimo veoma težak ispit i imamo, zahvaljujući Evropskoj uniji, sredstva za ponovno pokretanje sa fokusom na inkluzivni i održiv razvoj. To smo i odredili kao glavnu temu aktuelnog predsedavanja Italije grupom G20 i konferencijom COP26.\nI turizam, koji je ključni deo italijanske privrede, se oporavlja, zahvaljujući novoj “zelenoj propusnici”. Od 16. maja Italija je otvorena za putnike iz zemalja članica EU, Izraela i Ujedinjenog Kraljevstva. Kakvi su dalji planovi za otvaranje turizma i kakva su očekivanja za ovu sezonu?\nU narednom periodu, u Italiji će postepeno moći da se putuje između regija, da se prisustvuje određenim događajima, proslavama i manifestacijama. Naravno, nadamo se da će se sa napretkom kampanje vakcinacije epidemiološka situacija svugde poboljšati i da će omogućiti brzo uspostavljanje domaćih i međunarodnih veza. Italija je spremna da ponovo, na bezbedan način, podeli lepote i ono najbolje što naša zemlja ima da ponudi.\nDa li će, imajući u vidu “Digitalni certifikat EU za Kovid 19”, građani Srbije koji su vakcinisani moći da putuju u Italiju? A posebno, šta će biti sa onima koji su izabrali rusku ili kinesku vakcinu?\nSvestan ljubavi i posvećenosti prijatelja iz Srbije prema Italiji, razumem ovo pitanje (i delim vaše nestrpljenje!): mi prvi osećamo veliku nostalgiju za turizmom u našoj zemlji. Nadamo se, stoga, da će se prijatelji iz Srbije što pre vratiti u Italiju, uzevši u obzir odličnu dinamiku kampanje vakcinacije i poboljšanja epidemiološke situacije u Srbiji, kao i interna otvaranja u Italiji. S druge strane, što se tiče potvrda o vakcinaciji, pre nego što bude doneta na nacionalnom nivou, svaka odluka prvo mora da se usvoji na nivou Evropske unije. U Briselu je pre nekoliko dana postignut dogovor čije je sprovođenje prepušteno zemljama članicama, sa primarnim ciljem da se zaštiti zdravlje svih.\nFoto: CorD/Dario Konstantinovic / Ustupljene fotografije\nOd početka pandemije čulo se mnogo kritika na račun EU. Da li mislite da će ovaj izazovni period dovesti do postepenog izlaska država članica ili će grupa izaći jača iz krize?\nNa početku pandemije, suočavajući se sa nepoznatim neprijateljem, bilo je neizbežnih grešaka i kašnjenja. Ali EU je tada odobrila plan ekonomskih mera bez presedana i razvila zajednički program nabavke vakcina. Ova saradnja dovela je do toga da Italija i Evropska komisija zajednički organizuju Globalni samit o zdravlju 21. maja 2020. u Rimu. Nacionalni plan oporavka i otpornosti na nivou Italije omogućila je i EU koja je razvila vrlo ambiciozan plan – „Sledeća generacija EU“ – čiji je cilj ponovno pokretanje ekonomije okrenute budućim generacijama. To je istorijski rezultat postignut nakon složenih diskusija, koji predstavlja neponovljivu priliku za EU.\nKakva je saradnja Srbije i Italije sada kada se obe države vraćaju normalnom životu? Da li postoje planovi za produbljivanje saradnje?\nPandemija nije imala negativan uticaj na odličnu saradnju Italije i Srbije, naprotiv, na političkom, ekonomskom i kulturnom nivou naši odnosi su u velikoj meri ojačani. Dovoljno je reći da smo i dalje drugi po veličini trgovinski partner Srbije, sa pozitivnim trendom trgovinske razmene koja je u prvom kvartalu 2021. porasla za 2,6% u odnosu na isti period prošle godine, kao i da je 2020. organizovano više institucionalnih poseta; poslednji u nizu bio je susret naša dva ministra spoljnih poslova Luiđija Di Maja i Nikole Selakovića prošlog aprila u Rimu. Uskoro će ministar Di Majo ponovo posetiti Beograd nakon što je ovde bio u februaru prošle godine.\nKako se, po vašem mišljenju, Srbija nosila sa krizom?\nSrbija se istakla po tome što je odolela širenju zaraze u celini, tokom tri talasa pandemije koji su je pogodili, brzom izgradnjom novih bolnica i uopšte izuzetno efikasnom organizacijom i odličnim zdravstvenim odgovorom po različitim pitanjima. Uvek smo srdačno ohrabrivali naše srpske prijatelje, koji su nam toliko pomogli, naročito u prvoj fazi pandemije u Italiji. Srbija je zatim pokazala sjajnu spremnost i velikodušnost kroz veoma uspešan proces vakcinacije, pokazujući puni potencijal svojih kapaciteta. Koristim priliku da se pridružim apelima vlasti i pozovem sve građane da se vakcinišu.\nItalija snažno podržava proces evropskih integracija Srbije. Šta je najveća prepreka Srbiji na tom putu i kako on može da se ubrza?\nStabilnost i razvoj zemalja Zapadnog Balkana za nas je prioritet. Iz tog razloga, kao što je rekao ministar spoljnih poslova Di Majo, Italija će nastaviti da se zalaže za ponovno angažovanje EU koje bi rezultiralo konkretnim napretkom procesa evropskih integracija Balkana. Stoga se Italija i dalje snažno zalaže kako bi se postigao ovaj strateški cilj na osnovu kojeg će se meriti nivo ambicija EU za budućnost čitavog regiona. Svaka zemlja je pozvana da taj put završi u skladu sa svojim mogućnostima. To se odnosi i na Srbiju koja će, sprovođenjem reformi u oblasti vladavine prava i dijaloga sa Prištinom, moći da postepeno napreduje na evropskom putu, uz našu punu i snažnu podršku.


Imperija na sceni - Jovana Đurović - Peščanik\nDžamala, pobednica Evrovizije 2016, foto: Martin Meissner/AP\nPored učešća Australije koja umalo da pobedi, u Štokholmu je ove godine posebno bilo zanimljivo i to što je takmičenje Evrovizije poprimilo oblik muzičkog rijaliti programa, te se uz vidno promenjenu produkciju (mračniji ton i izuzetne vizuelne efekte) izmenio i način biranja pesama. Fokus je sada na kvalitetu pesme o kojem odlučuju žiriji iz svake zemlje učesnice, dok se glasovi publike, koji se takođe sabiraju po zemljama, više ne prezentuju javno nego se daju zbirno. Očita je namera da se u drugi plan potisnu potencijalni i stvarni „međunarodni“ antagonizmi tako što se glasovi publike ne čitaju po zemljama. U takvoj preraspodeli moći, gde „Evropa“ „ujedinjeno glasa“, a Kina i Sjedinjene Države gledaju, Ukrajina koja ni u jednom glasanju nije bila prva – žiriji su izabrali Australiju, a publika Rusiju – odnosi pobedu. Ovogodišnji slogan Evrovizije glasio je „Come together“, ali čini se da su se zbližile jedino Evropa, Australija, Kina i Sjedinjene Države, pošto su mnogi fanovi Evrovizije ostali nezadovoljni zbog kršenja pravila koja zabranjuju politizaciju ove „zabavne“ priredbe.\nNa samom kraju finalne večeri odvijala se upravo politička drama. U napetoj trci za pobednika našle su se Rusija i Ukrajina. Sa neprijatnom tenzijom, i to ne u iščekivanju pobednika jer svima je već bilo jasno da će Ukrajina pobediti, već zbog simbolike situacije u kojoj ljudi na ekranima praktično posmatraju „sukob“ Rusije i Ukrajine koji „nadgleda“ Evropa. Što se glasova publike u ovoj petominutnoj trci tiče, Rusija će odneti pobedu, ali u konačnoj raspodeli ukrajinska će dirljiva pripovest o etničkom čišćenju ipak prevagnuti sa dvadeset i tri glasa više od Australije.\nNajveće iznenađenje ovogodišnjeg evrovizijskog spektakla svakako su Ukrajina i Australija. Prva sa agitacijskom pesmom “1944” u maestralnom izvođenju Jamale; potonja zbog samog učešća i dobrog plasmana na kraju. Jamalina pesma za temu ima progon Tatara sa Krima pred kraj Drugog Svetskog rata. Tada su sovjetske trupe pod komandom Staljina kažnjavale sve (potencijalne) nacističke kolaboracioniste. Pevačica iz Ukrajine veruje da je “istina koju pesma prenosi” dotakla i ujedinila ljude. Zaista, ukrajinska pesma je stekla ogromne simpatije i žirija i publike. Čak su i žiriji postjugoslovenskih država, umesto nekoj od komšijskih zemalja, što je bila uobičajena praksa, najveći broj bodova dali upravo Ukrajini i Australiji (posebno zanimljivo u slučaju Srbije, bodovi su otišli Ukrajini, a ne, recimo, Rusiji, pri čemu je Rusija, za razliku od Ukrajine, imala klasičan evrovizijski hit sa dobro osmišljenim i skupim nastupom).\nPažnju treba skrenuti i na to kako su organizatori opravdali učešće provokativne ukrajinske pesme. Pošto je reč o istorijskoj činjenici (kao da je istorija tu bez ikakve veze sa aktuelnom situacijom „na terenu“), tvrde organizatori Evrovizije, pesma je s punim pravom učestvovala (i pobedila) na ovogodišnjem takmičenju. Ove godine smo doživeli, dakle, da organizatori zabavnog evrovizijskog programa donose sud ne samo o kvalitetu pesama već i o vrednosti istorijskih činjenica. Biće zanimljivo videti reakciju organizatora ako i druge zemlje počnu da šalju pesme o progonima koji su utkani u njihove nacionalne identitete.\nSa pesmom „Iza osmeha“ – zvanična verzija na engleskom glasi „Goodbye (Shelter)“ – za Srbiju se na Evroviziji ove godine takmičila Sanja Vučić, pevačica raskošnog glasa i frontmenka kruševačkog ska-rege benda ZAA. Ona je nastupila sa pesmom o nasilju nad ženama. Na kraju, i nije tako loše prošla, našavši se na osamnaestom mestu. Poseban osvrt zaslužuje zalaganje pesme iz Srbije protiv partnerskog nasilja (iz tog ugla, kostimi domaćih predstavnica bili su krajnje neprikladni). Prošle godine, u Srbiji su ubijene 32 žene u partnerskom nasilju, a da država na to nije adekvatno reagovala. Izvan granica, Srbija se pak predstavlja kao društvo kome je veoma stalo do rodne ravnopravnosti. Moglo bi se to shvatiti i kao autorefleksivna kritika i upotreba međunarodne scene za agitaciju kod kuće. Pa ipak, sve je u tom nastupu praktično bila laž: i alternativna muzička scena koja se stranom pogledu nudi kao domaći mejnstrim, kao i zabrinutost zbog rodno zasnovanog nasilja.\nJedna od velikih tema ovogodišnje Evrovizije bila je izbeglička priča. Plesnom tačkom „Sivi ljudi“ u prvom danu polufinalnih izvođenja, Šveđani su pokušali da skrenu pažnju na humanitarnu krizu. Sve bi to bilo u redu da za ove ljude granice već uveliko nisu zatvorene. Humanitarna kriza bila je samo povod za „kreativni“ osvrt, a ne za ozbiljno skretanje pažnje na ugroženost stotina hiljada ljudi. Dok se na idealizovanoj slici Evrope „sivi ljudi“ sa pozornice spuštaju među „bele“(?), „beli“ širom evropskih zemalja pozivaju na linč izbeglica. Priča postaje još apsurdnija kada u obzir uzmemo i plesnu tačku drugog dana polufinalnih izvođenja u kojoj se ljudi takmiče u plesu sa mašinama. Shvativši da zapravo nije važno ko je bolji, ljudi praktično reše da dopuste mašinama da postoje. Izbeglice ili mašine, nebitno je šta ste, Evropa vas sve prihvata, poručuje nam (lažno) ovogodišnji evrovizijski spektakl.\nOvogodišnja Evrovizija kaže i da je vreme da zaboravimo na isključivi evropski identitet. On se očigledno ne može stabilizovati nikakvim kulturnim inženjeringom (čiji je Evrovizija bitan element), pa su organizatori očigledno digli ruke od tog posla. Ove godine imali smo Australiju (koja se takođe predstavila sa jednom „manjinskom“ pričom, što ne odgovara stvarnom stanju stvari) kao jednu od zemalja učesnica, kao i američku muzičku zvezdu Justina Timberlakea. Umesto „jedinstvenog“ evropskog identiteta sada se nazire ideja još „jedinstvenije“ globalne kulture. A tu Srbija nije pogrešila: tačno je pogodila simboliku, jer u globalnoj kulturi (novca) i mejnstrim i alternativno, i angažovano i zabavno, pripadaju u stvari samo industriji zabave.\nPosle ovogodišnjeg takmičenja ne možemo znati šta sledi. Hoće li se takmičarskom delu programa priključiti i Kina i Sjedinjene Države (što bi bio zanimljiv odraz imperijalne kulturne politike sa središtem u Evropi), ili će te dve zemlje ostati samo posmatrači ovog sada globalnog spektakla? Umesto nagađanja, vratimo se na Australiju: ta zemlja se pokazala kao savršena učesnica – pored toga što je poslala pesmu koja idealno odgovara evrovizijskom žanru, njena predstavnica odgovara idealizovanoj slici Australije na kojoj dominiraju australijski „ne-beli“ narodi. Licemerje se tako ispostavilo kao najvažniji kriterijum za učešće.


Upozorenje ambasade SAD: Mogući napadi na objekte u Moskvi, Peterburgu i na granici sa Ukrajinom - 20.02.2022, Sputnik Srbija\nUpozorenje ambasade SAD: Mogući napadi na objekte u Moskvi, Peterburgu i na granici sa Ukrajinom\nAmbasada SAD u Rusiji izdala je hitno upozorenje za Amerikance koji žive u Rusiji i koje savetuje da razmisle da napuste Rusiju. 20.02.2022, Sputnik Srbija\n„Prema medijskim izvorima, postoji opasnost od napada na tržne centre, stanice metroa i druga javna mesta u velikim gradovima, uključujući Moskvu i Sankt Peterburg, kao i u područjima povećane napetosti duž granice Rusije sa Ukrajinom“, navodi se u saopštenju diplomatskog predstavništva.S tim u vezi, ambasada preporučuje da se „koriguju lični bezbednosni planovi... kako biste razmislili o planovima za evakuaciju (iz zemlje) za koje ne bi bila potrebna pomoć američkih vlasti“.Istovremeno, nije saopšteno da li je ova informacija dostavljena zvaničnim predstavnicima Rusije preko zvaničnih kanala, uključujući i one predviđene u okviru saradnje u borbi protiv terorizma.\nsad, rusija, ambasada sad\nAmbasada SAD u Rusiji izdala je hitno upozorenje za Amerikance koji žive u Rusiji i koje savetuje da razmisle da napuste Rusiju.\n„Prema medijskim izvorima, postoji opasnost od napada na tržne centre, stanice metroa i druga javna mesta u velikim gradovima, uključujući Moskvu i Sankt Peterburg, kao i u područjima povećane napetosti duž granice Rusije sa Ukrajinom“, navodi se u saopštenju diplomatskog predstavništva.\nS tim u vezi, ambasada preporučuje da se „koriguju lični bezbednosni planovi... kako biste razmislili o planovima za evakuaciju (iz zemlje) za koje ne bi bila potrebna pomoć američkih vlasti“.\nIstovremeno, nije saopšteno da li je ova informacija dostavljena zvaničnim predstavnicima Rusije preko zvaničnih kanala, uključujući i one predviđene u okviru saradnje u borbi protiv terorizma.


Eintracht Frankfurt - Augsburg: Analiza utakmice | Sportske Kladionice\nHome Sportsko klađenje Tip dana Eintracht Frankfurt – Augsburg: Analiza utakmice\nDanas, ima dosta interesantnih utakmica koje vredi odigrati pošto se u nekim ligama igraju vanredna kola. Prva utakmica koja nam se sviđa igra se u okviru prve lige Nemačke u gradu Frankfurt igra se utakmica gde se sastaju Eintracht i Augsburg.\nDomaća ekipa se trenutno nalazi na četvrtoj poziciji, a njihova forma je bila u velikom usponu, pošto su bili pobedili Union Berlin, Borusiju Dortmund i Wolfsburg, da bi u prošlom kolu bili naprosto demolirani na gostovanju protiv ekipe Moenchengladbacha. Frankfurt se trenutno nalazi na poziciji koja garantuje Ligu Šampiona sledeće sezone i svakako će pokušati da učvrste svoju poziciju na tabeli sa još jednom pobedom.\nGostujuća ekipa, se trenutno nalazi na 11-toj poziciji, i do kraja sezone ne mogu mnogo ni gore ni dole, te je njihova motivacija na ovom susretu upitna. Generalno na gostovanjima ove sezone imaju slabiju formu sa 4-2-8 rekordom, a u poslednjih nekoliko kola njihova forma je miksovana.\nOve dve ekipe su igrale dosta puta do sada, a rezultati su prilično izjednačeni.\nVrlo bitan susret za domaću ekipu koja nema prava za kiks, stoga smatramo da je najbolje na ovoj utakmici odigrati Eintracht Frankfurt -1AH (da domaća ekipa pobedi sa dva gola razlike na utakmici), koja opklada se plaća solidnom 1.70 kvotom u sportskoj kladionici 22Bet.


Više od trećine zubara odbija da leči osobe sa HIV-om : Nadlanu.com\nViše od trećine zubara odbija da leči osobe sa HIV-om\nObjavljeno 6. jul 2014. / 13:53:38\n"Imamo četiri sudske parnice u kojima kao dokaz koristimo situacije situacionog testiranja, ali i na stotine postupaka koji su rezultirali davanjem mišljenja i preporuka koje je poverenik sproveo", kaže poverenica za zaštitu ravnopravnosti Nevena Petrušić., objašnjavajući da je situaciono testiranje proverava da li je neko za koga se sumnja stvarno diskriminator.\nNavodeći da su prva iskustva pozitivna, ona je dala primer nevladine organizacije "As", a koja je ispitala da li stomatološke ordinacije u Srbiji pružaju usluge onima koji žive sa HIV-om.\n"Testiranje je pokazalo da veliki broj stomatoloških organizacija pruža uslugu građanima sa HIV-om, ali i da više od jedne trećine privatnih i državnih ordinacija to odbija pod različitim izgovorima koji su potpuno neprihvatljivi", rekla je Petrušić.\nKako je navela, pojedine ordinacije su kao obrazloženje dale izgovore da nemaju sterilizatore ili da pružaju usluge deci pa da zato ne žele da pružaju usluge osobama koje žive sa HIV-om.\nTako je, prema njenim rečima, samo 67 postupaka sprovedeno na osnovu tog testiranja.\n"To je bio način da pošaljemo poruku, ne samo onima koji su izvršili diskriminaciju, nego i svima ostalim da je u neskladu, suprotno i da predstavlja kršenje propisa o zabrani diskriminacije kada se ne pruža usluga osobama koje žive sa HIV-om", rekla je Petrušić, dodajući da bi to važilo i da je reč o bilo kojoj drugog osobi koja možda ima neku drugu vrstu bolesti.\n"Povodom ovog slučaja pokrenuli smo parnicu za zaštitu diskriminacije, a na osnovu dokaza koji je obezbeđen situacionim testiranjem pokrenuli smo parnicu i protiv jedne Agencije koja se bavi posredovanjem u izdavanju nekretnina jer je odbila da romskom mladiću pruži informaciju koji su stanovi za izdavanje", pojasnila je Petrušić.\nOna je podsetila i da je prvi slučaj kada je poverenik koristio kao dakaz rezultat situacinog testiranja slučaj lanca picerija koji je oglašavao radna mesta tražeći isključivo devojke za rad na prodajnim mestima.\nPrema njenim rečima, na konkurs su se prijavili mladić i devojka pri čemu je njemu rečeno da zapošljavaju samo devojke.\nTo je bilo dovoljno da poverenik pokrene postupak, rekla je Petrušić i dodala da je uobičajna praksa poslodavaca da traže određeni pol za posao koji pođednako mogu da obavljaju i muškarci i žene.\n"To je do te mere uobičajna praksa poslodavaca da je potrebno i na ovaj način ukazati da je to kršenje antidiskriminacionih propisa. Bilo koje lično svojstvo može se postavljati kao uslov za zasnivanje radnog odnosa samo kada je priroda toga posla takva da je to lično svojstvo od ključne vaznosti", rekla je Petrušić i napomenula da su u nekoliko navrata tražili od oglašivača da odbiju da objave takve oglase jer su nezakoniti.\nOna je istakla i da je za sada obučeno 44 eksperata iz 22 NVO koji znaju kako se sprovodi situacioo testiranje dodajući da će se nastaviti sa obukom.


Avgust 12, 2019 21:10\nZablistao je Bogdan Bogdanović sa 27 poena (10/16 iz igre, 5/9 trojke) i 5 asistencija uz odlučujuće koševe za pobedu. Najbolje ga je pratio Nikola Jokić sa 14 poena uz po 5 skokova i asistencija, a kada je on bio na parketu Srbija je potpuno kontrolisali ritam igre.\nKao i u Beogradu, udarni trio je kompletirao Nemanja Bjelica sa 11 poena uz važne koševe u trenucima kada su Litvanci imali inicijativu. Dvocifren učinak imao je i Miroslav Raduljica sa 10 poena, dok je Vasilije Micić podelio 7 asistencija.\nPred 18.150 navijača oba tima su igrala vrlo motivisano i borbeno, a slična atmosfera se očekuje i u "Žalgiris areni" jer Litvanci nisu ništa manje fanatični za košarku od nas, štaviše.\nVideli smo prve obrise igre koja se očekuje od "Orlova" u Kini, sa Bogdanovićem, Bjelicom i Jokićem kao okosnicom tima, uz sjajnu podršku Milosavljevića i Lučića. U Litvaniji očekujemo veći doprinos Gudurića, te Micića i Jovića pred kojima je još veća odgovornost u organizaciji napada zbog izostanka Teodosića.\nMeč u Areni je stvorio i veliki problem selektoru Aleksandru Đorđeviću, jer je Miloš Teodosić obnovio povredu stopala koja bi mogla da ga spreči da nastupi na Mundobasketu u Kini.\nPartizan vodio 2:0, pa izgubio od Napretka u Humskoj 15\nUefa: VAR u baražu za EURO i kvalifikacijama za Mundijal 9\nZvezda slomila otpor Mladosti 11\nMesi šesti put osvojio Zlatnu loptu 21\nĐoković potvrdio da će igrati na turniru u Adelajdu 19


Kako je najavila Ana Brnabić, predsednik Vlade Srbije, na pitanje poslanika, "Fijat" će ostati da posluje u Kragujevcu, a u pripemi je i novi ugovor sa italijanskom kompanijom koji će više biti u interesu građana. Inače, Vlada Srbija ima dva člana nadzornog odbora u "Fijatu", kao i ulogu medijatora u pregovorima između sindikata i poslovodstva "Fijata". Njihova uloga naročito je bila značajna kada su trajali pregovori tokom štrajka nezadovoljnih radnika.\nA šta će značiti novi ugovor sa "Fijatom" u interesu građana?\nZaposleni u "Fijatu" očekuju angažovaniji pristup države\nPrema nezvaničnim saznanjima "Novosti", reč je o ukidnju benefita države i Grada Kragujevca kompaniji FKA. U prvom ugovoru Fijat je bio oslobođen od lokalnih poreza na imovinu i urbanistički plan, kao i na isticanje zaštitnog znaka. S obzirom na to da se fabrika prostire na više od 140 hektara i da su obeležja vidljiva na svakom koraku u gradu, za očekivati je da gradski budžet bude popunjeniji. Nastavak saradnje, značilo bi i rasterećenje za državu koja više neće plaćati pune doprinose za 2.500 radnika. Srazmerno vlasničkom udelu izmirivaće se obaveze na dobit, PDV, imovinu...\nI zaposleni koji rade u ovoj fabrici očekuju angažovaniji pristup države kao i da se što pre postigne dogovor o novom ugovoru i da se to stavi na papir i potpiše.\nŠta je važno zaposlenima\nDva scenarija za uvođenje novog modela\nZa radnike "Fijata" je najvažnije na koliko se produžuje osnovni ugovor, koliko će biti zaposlenih, kao i da li će biti sto odsto radno angažovani. U poslednjih sedam meseci zaposleni su svakog meseca imali određen broj neradnih dana, ili plaćenog odsustva, što se negativno odrazilo na njihove zarade. Inače, prosečna plata je početkom godine uvećana i ona sada iznosi 42.500 dinara. Za dvadeset dana bi trebalo da bude okončan proces preuzimanja 100 radnika "Manjeti Mareli PCMA", komponentaša koji postaje deo porodice italijansko-srpske kompanije.\nSa novim ugovorom i nov model\nUgovor koji "Fijat" ima sa državom oročen na deset godina sa Srbijom ističe 29. septembra. Očekivanja su da novim dogovorom bude obuhvaćen i nov model. Ranije je bilo špekulacija da postoje dva scenarija za uvođenje novog modela Prema jednom, novi B-SUV bi se u Kragujevcu proizvodio paralelno sa postojećim modelom "500L", a prema drugom, u nekom trenutku bi ga nasledio i sva proizvodnja bi se preorijentisala na novi model. Razlog za ovaj drugi scenario je to što segment tog tipa automobila, kojima pripada i "500L" beleži pad prodaje, premda je kragujevački "fijat" i dalje najprodavaniji u svom segmentu u Evropi. To su već učinile neke kompanije, poput "Forda", koji je odustao od proizvodnje "B-maxa" u Rumuniji i uveo model "ekosport", koji je takođe B-SUV, u tu fabriku. Slično je uradio i "Opel", koji je odustao od "merive" i prešao na "moku" i "kroslend".\nKapacitet kragujevačke fabrike više od 185.000 automobila godišnje\nNov model i "500L" pun kapacitet\nUkoliko se novi model i "500L" budu paralelno proizvodili, kapacitet fabrike u Kragujevcu biće potpuno iskorišćen. Kragujevačka fabrika ima kapacitet nešto veći od 185.000 automobila godišnje, a u prošloj godini proizvedeno je 85.000 vozila. Kragujevčani su vrh prodaje dostigli 2014, kada je prodato više od 116.000 automobila.


Stotine kuća izgorele u požarima u Kaliforniji\nVatrogasci u Kaliforniji nastavljaju da gase šumske požare u kojima je do sada izgorelo više od šest stotina kuća.\nZbog vatrene stihije evakuisano je najmanje 20.000 žitelja južnog dela države. Ekstremni vremenski uslovi, uz nisku vlažnost vazduha (izmedju 10 i 15 procenata) su nastavljeni, ali se vetar, koji je duvao brzinom od 70 kilometara na sat, usporio, što je omogućilo vatrogascima da lokalizuju neke od požara.\nU jučerašnjim požarima uništeno je više od 500 mobilnih kuća u naselju Silmar, 20-tak kilometara od Los Andjelesa. Šef gradske policije, Vilijam Breton izjavio je da se boji da u naselju ima žrtava, ali policija ne može da počne pretragu dok se područje ne ohladi.\nGuverner Kalifornije, Arnold Švarceneger, uveo je vanredno stanje u Los Andjelesu i još dva okruga. Gostujući u jednoj televizijskoj emisiji, on je naveo da, zbog globalnog zagrevanja, sezona požara u Kaliforniji sada traje praktično čitave godine.


Globalizacija - Sociološka imaginacija\nGlobalizacija predstavlja proces koji je vezan za 20. vek, učinio je da se kapitalizam proširi na čitav svet. Najjednostavnije rečeno, dolazi do širenja kapitalističke ekonomije u globalnim razmerama i svet postaje jedna celina sa jedinstvenom podelom rada.\nKapitalistička svetska ekonomija zasniva se prvenstveno na:\nakumulaciji privatnog kapitala – jedan čovek ima puno kapitala, materijalnog bogatstva, odnosno novca;\neksploataciji u proizvodnji;\nprodaji za profit na tržištu.\nDržave su na vrlo različitim nivoima uslovile neka opšta pravila i stvorile međunarodnu saradnju, po pitanju globalizacije. Razmislite o trendovima, brendovima, pojavama koje su zastupljene na svetskom nivou, istovremeno i u našoj državi. Postoje li razlike?\nGlobalizacija predstavlja i povezivanje u ekonomiji, ali ne samo u ekonomskom životu već i u kulturi u svakodnevnom životu. Pre svega, zbog pojave radija, televizije a onda i interneta, možemo da saznamo šta se desilo na drugom kraju planete i samim tim neke pojave postaju globalne i masovne. Primera radi, coca-cola je verovatno najpoznatiji globalni brend, zatim nosimo markiranu, brendiranu odeću.\nAmerički sociolog Imanuel Volerstin je podelio čitav svet na: centar, poluperiferiju i periferiju.\nCentar – predstavlja najbogatije, najrazvijenije zemlje i najveće vojne sile, kao što su SAD i Rusija, zemlje zapadne Evrope, Japan, Australija.\nPeriferija – predstavlja najsiromašnije zemlje u kojima se nalaze niskokvalifikovani radnici. To su zemlje istočne Evrope, Azije i neki delovi Afrike.\nPoluperiferija – predstavlja manje zavisne zemlje od centra i periferije, koje imaju nešto razvijeniju ekonomiju od periferije. U poluperiferiju spadaju nekadašnje zemlje Sovjetskog saveza i zemlje Mediterana, Evropa, i Srbija spada u zemlje poluperiferije.\nPrema Volerstinu, centar dominira svetskom ekonomijom i ekspolatiše ostatak sistema. Periferija obezbeđuje sirovinu centru, koju centar dalje ekspoatiše. Dok je poluperiferija rezidualna kategorija, odnosno nalazi se između, ona obuhvata regione između. Centar ima slobodni rad, periferija ima prisilni rad ili prinudni rad, dok poluperiferija predstavlja središte kmetstva i ima poluslobodni status. Suština kapitalizma koncentrisana je u centru, u slobodnom radu, u slobodnom odlučivanju i slobodnom tržištu rada kvalifikovanih radnika, a prinudno tržište rada za niže kvalifikovane radnike nalazi se u periferiji. Upravo ovako navedena kombinacija predstavlja zapravo ključ kapitalizma.\nNe treba zaboraviti ni da globalizacija donosi i nove društvene pokrete, nove profesije i nova zanimanja, novi način života i percipiranja istog. Sve što je nekada bila samo zamisao, danas sa sve dostupnijim sadržajima možemo se informisati na različite načine, učiti i „zaviriti“ u sve sfere društvenih dešavanja.\nDa li je globalizacija donela samo pozitivne tokove društvu i svetskom poretku generalno ili su ona negativna potisnula pozitivna koja su vidljivija i opipljivija?\nSociologija za treći razred srednjih stručnih škola i za četvrti razred gimnazija, Grupa autora, Zavod za udžbenike 2012 Beograd.


Potvrđene presude: Otmičarima biznismena iz Bileće dvije godine i 11 mjeseci zatvora | Hercegovina Press\nPotvrđene presude: Otmičarima biznismena iz Bileće dvije godine i 11 mjeseci zatvora\nVrhovni sud RS potvrdio je presude Đorđu Radmiloviću, Srđanu Dendi i bivšem policajcu MUP RS Draganu Šarencu i pravosnažno ih osudio na ukupno dve godine i 11 meseci zatvora zbog pokušaja otmice Petra Bajčetića, biznismena i vlasnika kafića NN u Bileći, koji je potom ubijen.\nRadmilović je osuđen na godinu i 4 meseca zatvora, a Denda na godinu i mesec, jer su kao članovi zločinačke organizacije učestvovali u pokušaju otmice, dok je Šarenac zbog pomoći počiniocima nakon krivičnog dela osuđen na 6 meseci zatvora, piše Avaz.\n– Na prvostepene presude žalbe su uložile porodica ubijenog Bajčetića i odbrana optuženih, ali su odbijene kao neosnovane – rekla je sekretar Vrhovnog suda RS Jelena Despotović.\nU presudi se navodi da je zločinačku organizaciju predvodio Miljan Vujović iz Bileće, koji je u begu, a koji se tereti za otmicu i ubistvo Bajčetića.\nZločin se dogodio 19. septembra prošle godine. Optuženi su u dogovoru s Vujovićem isplanirali da otmu Bajčetića kada on naiđe putem Bileća – Trebinje.\nUbrzo je Vujović saznao da Bajčetić neće otići na put i da će ostati u Bileći pa je izmenio plan.\nVujović i saučesnik su s lica mesta pobegli su “golfom 5” koji su zapalili u blizini Bileće, a Šarenac im je pomogao u uklanjanju tragova i nakon zločina je sakrio Vujovićev “audi A6” u trebinjskom naselju Bregovi, gde ga je policija pronašla.\nBomba pod vozilom\nOsim osuđene trojke, za učešće u pokušaju otmice Petra Bajčetića optužen je i Gavrilo Bjelica iz Bileće, koji je nedavno povređen u eksploziji bombe podmetnute pod njegov automobil.\nBomba je žicom bila vezana za točak i kada se vozilo pokrenulo, došlo je do eksplozije u kojoj je Bjelica ostao bez leve noge.


TREBINJE Svislajon počeo gradnju najvećeg | Trebinje Live\nTREBINJE „Svislajon“ počeo gradnju najvećeg proizvodnog pogona u BiH\nTREBINJELIVE 09. 06. 2015. - 17:28h\nPrehrambena industrija „Svislajon“ počela je gradnju proizvodnog pogona „Trebinje 2“ najvećeg tog tipa u BiH u kojem će od septembra biti zaposleno stotinjak novih radnika.\nGradnja objekta na površini od 14.800 metara kvadratnih počela je u martu, a angažovane su građevinske firme sa područja Hercegovine.\nVrijednost građevinskih radova je 4,5 miliona KM, a izgradnjom objekta planirano je da i prihodi ove firme, koji su prošle godine iznosili 93,5 miliona KM, ove godine budu veći od 100 miliona KM.\nDirektor za investicije „Svislajon“- Prehrambena industrija Trebinje Radenko Drašković potvrdio je Srni da su u novom pogonu raditi ukupno pet proizvodnih linija od kojih su tri nove – „Juvitana“ koja će ovdje raditi pod drugim brendom, te za preradu kakao zrna i za proizvodnju medenjaka.\n„U novoizgrađenu halu dislociraćemo i dvije proizvodne linije koje su sada bile u sastavu hale `Trebinje 1`. Sve to će uvećati našu proizvodnju koja u pogonima u Trebinju i Nevesinju dostiže 350 tona dnevno“, kaže Drašković.\nOn kaže da očekuje da će linije biti puštene u funkciju u septembru, kada će biti zaposleno stotinjak radnika, a da će taj broj biti mnogo veći u slučaju da se krene sa punim proizvodnim kapacitetima, odnosno sa radom u tri smjene.\nDrašković ističe da će provođenjem projekta „Trebinje 2“ i puštanjem u rad novih linija Trebinje postati privredni centar Hercegovine i Republike Srpske i grad koji ima jake privredne subjekte, poput Prehrambene industrije „Svislajon“ koja ulaže desetine miliona evra u proširenje kapaciteta i zapošljavanje.\nOn je istakao da su investiranje i otvaranje novih radnih mjesta u „Svislajon“ prepoznale sve vodeće privredne manifestacije u Republici Srpskoj i BiH.\n„U Trebinju i Nevesinju imamo 500 proizvodnih radnika, a njihov broj će se povećavati saglasno potrebama tržišta i u zavisnosti od uposlenosti kapaciteta, odnosno ostvarene proizvodnje po zahtjevu tržišta“, rekao je Drašković.\nOn je istakao da ni ovo preduzeće ne zaobilaze problemi sa kojima se susreću i ostali privredni subjekti, napominjući da se oni protiv krize bore razvojem, te primjenom novih tehnologija, ulaganjem u znanje i u stručnu radnu snagu.\n„Rezultat svega toga je nova hala `Trebinje 2` tako da sada možemo da kažemo da smo ostvarili ciljeve zbog kojih smo i došli na ovo tržište“, ističe Drašković i dodaje da su mnogobrojne nagrade za poslovanje i zapošljavanje potvrda takvog rada.\nU trebinjskom „Svislajonu“ ističu da su za nagrade najviše zaslužni radnici, ali da je, ipak, najzaslužniji za sve projekte predsjednik poslovnog sistema Rodoljub Drašković.\n„Svislajon“ uporedo sa otvaranjem novih linija u Trebinju ravija prehrambenu industriju i u Nevesinju gdje su u prethodnom periodu postavljene nove linije na kojima će biti dodatnih zapošljavanja.\nPreduzeće „Svislajon“ Trebinje nedavno je dobilo priznanja u kategoriji najuspješnijih velikih privrednih društava u 2014. godini, te nagrade i priznanja za investiranje i zapošljavanje.\nTAGOVI: prehrambena industrija Svislajon


U okviru programa "Shuttle time" delegacija ćuprijskih nastavnika fizičke kulture učestvovala je na ovom prestižnom seminaru!!! U okviru programa "Shuttle time" delegacija ćuprijskih nastavnika fizičke kulture učestvovala je na ovom prestižnom seminaru!!!\nIzvor,foto: Sportski savez Ćuprije\nĆuprija-U okviru programa „Shuttle time“ delegacija ćuprijskih nastavnika fizičke kulture, učestvovala je na ovom prestižnom seminaru koji se ovog vikenda održao u organizaciji Badminton saveza Srbije.\nU okviru tog projekta, nastavnici, sada već majstori ove discipline pohađali su teorijsku i praktičnu nastavu, gde su stekli fundmetalno znanje i veštine koje će prenositi na đake.\nKao učesnici programa, oni su nagrađeni sa dva seta kompletne sportske opreme predviđene za otkrivanje svih čari ovog naizgled lakog kao pera, ali ujedno izuzetno teškog sporta.\nZahvaljujemo se našim nastavnicima ali i Badminton savezu Srbije koji je prepoznao talenat i želju naših sugrađana.


Dačić dobio priznanje "Kapetan Miša Anastasijevic"\nDačić dobio priznanje „Kapetan Miša Anastasijevic“\nTanjug 11. aprila 2018. 08:37\nJa sam optimista, nametnimo pozitivnu agendu\nBEOGRAD, 4. oktobra (Tanjug) – Prvi potpredsednik vlade i ministar spoljnih poslova Ivica Dačić izjavio je večeras da je strateško opredeljenje Srbije članstvo u EU, za šta su dokazi obimne reforme koje sprovodimo, usaglašavanje sa evropskim standardima, izražena snažna politička volja da postignemo održiv kompromis sa Prištinom i regionlana saradnja koju Srbija potencira.\nDačić je, na sedmom „Samitu EU – jugoistočna Evropa, o održivom razvoju za Balkan – Srbija u vodećoj ulozi“, u organizaciji londonskog Ekonomista, podsetio da Strategija proširenja EK definiše 2025. godinu kao okvirni vremenski rok pristupanja Srbije EU i prepoznaje je kao zemlju koja je, uz Crnu Goru, najviše odmakla u procesu evropskih intergacija.\n„Dokumentom je otvorena nova perpektiva državama regiona i važno je iskoristiti priliku koja se ukazuje“, rekao je Dačić na skupu, čiji je medijski partner agencija Tanjug.\nPrimetio je, međutim, da aktuelni momenat karakterišu i izazovi pred samom EU, što što može uticati na proces evropskih integracija zemalja regiona, poput migrantske krize, predstojećih izbora za EP, rekompozicije u institucijama Unije, Bregzit…\nIpak, podvukao je da to ne treba da bude izgovor da još intenzivnije ne radimo na sopstvenom reformisanju.\n„Ostvareni napredak zemalja regiona predstavlja značajan rezultat i ne sme se dozvoliti da on bude ugrožen usled mogućih neprevidivih političkih kretanja u EU i njenom okruzenju“, rekao je i dodao da je važno da i zemlje članice budu jasnije i odlučnije u porukama koje šalju državama kandidatima i njihovim građanima.\nIstakao je da jačanje regionalne saradnje kompelementaran proces, putu ka EU, kao i mehanizam koji doprinosi pomirenju i daje dodatni impuls razvoju.\nKao značajne rezultate naveo je otvaranje Regionalne kancelarije za mlade u Tirani, sporazum o osnivanje Transportne zajednice u Beogradu, koji bi trebalo da počne sa radom do kraja godine, Komorski investiocioni forum i zvanično pokretanje Fonda za Zapadni Balkan.\nPodsetio je da srpska vlada preduzima mnogo u domenu infrastrukture, digitaliazije, eneregtike, trgovine… i ponovio da je za nas put Niš-Priština-Merdare-Tirana-Drač jedalj od ključnih prioriteta, uz obnovu železničke infratsrukture.\nKako je rekao, ne želeći da govori o problemima unutar drugih država regiona, poručio je da je jedini način da se oni reše mirnim putem, dijalogom, te da saradnja i traženje zajedničkog interesa nemaju alternativu.\n„Balkan je dugo godina bio simbol za rat, za deljenje društva, čak postoje i pogrdni nazivi u stranim jezicima da se ne sme dozvoliti balkanziacija u njihovom prostoru… To je relativno pitanje, da li sa pravom nosimo taj epitet. Mislim da smo kvalitetniji od onoga kako nas drugi vide“, rekao je Dačić.\nPrimetio je da u sali vidi da sede zajedno ambasadori zemalja koje su često i ratovale i imale suprotstavljene stavove, i da je to primer koji i mi treba da sledimo i da ubrzamo naš korak, a ne da idemo čestom logikom „jedan korak napred, a dva ili tri nazad“.\nPoručio je i da Srbija podržava da sve zemlje regiona budu članice EU i da se raduje uspesima svake, jer imamo više stvari koje nas povezuju od onih koje nas dele.\nVoleo bi, kaže, da datum 2025. godine, koji danas izgleda tako daleko, ne bude termin koji će stalno biti odlagan.\n„Od kada znam za sebe, stalno se ti termini odlažu… I nadam se da ćemo svi biti u dobroj formi kada Srbija i druge zemlje regiona uđu u EU. Pod uslovom da EU opstane“, rekao je Dačić i šaljivo dodao:“A, ako i ne opstane velika opasnost i rizik će biti kad svi mi uđemo tamo“.\nVažno je, ukazao je, da region pokaže zrelost, i da prošlost koju često raličito tumačimo, a koju ne možeo da izbrišemo, ne predstavlja prepreku, već da nas motiviše da zakoračimo u budućnost.\nKako je rekao, u jedna od tema skupa je i „Održivi oporavak Balkana?“i i zamolio organizatote da skinu znak pitanja, jer bez održivog oporavka nećemo moći dalje.\n„Kada pogledate ko su danas članice EU, a da se nalazimo u ovoj sali pre 30 godina, ko bi rekao da će tako biti? Da će neke od njih biti u Uniji, a da će Srbija tek čekati 2025. godinu… Zato iskoristimo vreme koje je pred nama. Ja sam optimista i želim da svi jedni drugima nametenemo pozitivnu agnedu“, rekao je Dačić.\nZahvalio je organizatorima što se skup održava u Beogradu i šaljivo zaključio: „Da poručim srpskim biznismenima da još nisam video skup koji Grci organizuju, a da se ne održava u Metropolu. Ekonomija je ekonomija“.


Obeležena petogodišnjica rada Srpsko - ruskog humanitarnog centra\nPočetak/Društvo/Obeležena petogodišnjica rada Srpsko – ruskog humanitarnog centra\nObeležena petogodišnjica rada Srpsko – ruskog humanitarnog centra\nPredsednik Skupštine Grada Niša, Rade Rajković, prisustvovao je današnjem obeležavanju petogodišnjice postojanja i rada Srpsko-ruskog humanitarnog centra (SRHC) u Nišu, povodom čega je organizovan međunarodni forum sa gostima iz Ruske Federacije, Jermenije, Makedonije, BiH i Mađarske.\nSrpsko-ruski humanitarni centar je međuvladina humanitarna neprofitna organizacija sa sedištem u Nišu, nastala na osnovu Sporazuma između Vlade Republike Srbije i Vlade Ruske Federacije 25. aprila 2012. godine, sa ciljem da obezbedi humanitarno reagovanje u vanrednim situacijama na teritoriji Republike Srbije i drugih balkanskih zemalja.\nZadaci ovog, po svojim ciljevima jedinstvenog centra, su sprečavanje i uklanjanje vanrednih situacija, pružanje humanitarne pomoći nastradalima, obuka stručnjaka, testiranje savremenih vatrogasnih i spasilačkih sredstava i realizacija zajedničkih projekata na teritoriji Republike Srbije i drugih balkanskih zemalja.\nCentar je do sada učestvovao u pružanju pomoći i uklanjanju vanrednih situacija na teritoriji Republike Srbije, Albanije, Bosne i Hercegovine i Slovenije.\nObeležavanju petogodišnjice rada ovog centra prisustvovali su zvaničnici ruske i srpske vlade, zamenik ministra za vanredne situacije RF – Oleg Baženov, ministar u vladi RS – Aleksandar Vulin, kao i načelnik Sektora za vanredne situacije MUP, Predrag Marić.\nRade Rajković rusko srpski humanitarni centar\nU Studentskom domu Niš dva studenta pozitivna na koronu\nStudenti u Studentskom domu i dalje odolevaju koroni


Povoljan parking na aerodromu - kako uštedeti? - Aerodrom Parking\nNajlakši deo putovanja, bilo da se radi o poslovnom putu ili odlasku na odmor, zapravo je ukrcavanje u avion. Tek tada putnici mogu u potpunosti da se opuste i uživaju, posebno ukoliko se radi o turistima. Sav organizacioni stres oko putovanja tada postaje prošlost, a činjenica je da u pripremi putovanja stresa ne manjka.\nPostoji mnogo toga što ljudima remeti uzbuđenje oko samog putovanja, počevši od pronalaska željenog aranžmana, preko kupovine karata, pakovanja, pa sve do odlaska na aerodrom i brigom kako se sa aerodroma vratiti kući. Ipak, za sve postoji rešenje, pa tako i za izbegavanje nepotrebnog stresa, ali i nepotrebnih troškova.\nU nastavku vam predstavljamo zbog čega je Aerodrom parking odličan izbor svih onih putnika koji odluče da sopstvenim prevozom dođu do aerodroma u Beogradu.\nPronalazak parkinga ako letite iz Beograda\nSvim onim putnicima koji dolaze na beogradski aerodrom Nikola Tesla iz nekog drugog grada, praktično rešenje svakako je da se sopstvenim automobilom dovezu do aerodroma. Isti je slučaj i sa svim onim stanovnicima Beograda, koji ne žele da zavise od autobuskog ili taksi prevoza kada dolaze ili se vraćaju sa aerodroma.\nMeđutim, tu dolazi do problema zvanog parking, odnosno cene parkinga na aerodromu, s obzirom na to da je cenovnik zvaničnog parkirališta beogradskog aerodroma poprilično nepovoljan za budžet prosečnog srpskog turiste.\nIz tog razloga, kao najbolja i najjeftinija alternativa za sve one koji ne žele da potroše pravo malo bogatstvo za parking na aerodromu, jeste privatni Aerodrom parking koji se nalazi na svega 1 minut vožnje od aerodroma Nikola Tesla.\nKako bismo vam najbolje predstavili sve prednosti korišćenja našeg uslužnog parkinga uporedićemo cene aerodromskog parkinga i Aerodrom parkinga.\nCena parkinga na aerodromu\nAerodrom Nikola Tesla poseduje tri parking prostora na kojima svi oni koji dolaze do aerodroma sopstvenim automobilom mogu ostaviti svoje vozilo. Jedan od njih je natkriven (garaža), dok su dva na otvorenom (parkirališta P1 i P7).\nCena parkiranja na P1 parkingu iznosi 100 dinara po započetom satu, što znači da celodnovno parkiranje košta 2.400 dinara. Svi oni putnici koji odluče da na ovom parkingu ostave svoj automobil na 7 ili možda čak mesec dana moraće da izdvoje 16.800 odnosno vrtoglavih 72.000 dinara.\nParkiranje na P7 parkingu košta 800 dinara na dan, pa se tako dolazi do računice od 5.600 dinara na nedeljnom, odnosno 24.000 dinara na mesečnom nivou. Parkiranje u garaži se, takođe, naplaćuje 100 dinara po započetom satu, pa je računica ista kao i kada je P1 parkiralište u pitanju.\nCena usluge Aerodrom parkinga\nRadno vreme Aerodrom parkinga je tokom celog dana, sedam dana u nedelji, što svim putnicima pruža mogućnost izbora kada žele da ostave ili dođu po svoj automobil. Cena parkiranja na našem uslužnom parkingu se obračunava po kalendarskom danu od trenutka ostavljanja vozila, a ukoliko dođete na parking nakon 22:00h uveče, taj dan Vam neće biti obračunat, a ukoliko parkiranje završite do 02:00h ujutru, taj dan vam takođe neće ući u obračun.\nAko ostavljate svoj automobil na 1 do 5 dana, cena parkinga se kreće od 700-2500 dinara za ceo period. Za parkiranje od 6 do 15 dana cene se kreću od 2900-5900 dinara za ceo period parkiranja, što znači da cena parkinga osetno opada ukoliko svoj automobil ostavljate na duži period. Ukoliko svoj automobil ostavite 17 do 30 dana, ukupna cena parkinga može biti od 6100-7500 dinara. Ako kao primer uzmemo period od 30 dana, cena parkinga po danu iznosi 250 dinara. Za period veći od 40 dana, cena parkinga je 200 dinara po danu.\nUšteda u zavisnosti od toga gde odlučite da parkirate svoj automobil\nKao što i sami možete da zaključite drastična je razlika u ceni ako se uporedi oficijalni parking aerodroma Nikola Tesla i naš uslužni Aerodrom parking. U zavisnosti od toga koje parkiralište na aerodromu je u pitanju (P1, P7 ili garaža), može se na nedeljnom nivou ostvariti ušteda od 3.000 do 14.000 dinara, ukoliko kao alternativu odaberete naš parking.\nAko bismo uporedili cene na mesečnom nivou, dolazimo do podatka da je parkiranje na P1 parkingu ili garaži aerodroma skoro 10 puta skuplje nego na Aerodrom parkingu koji mi nudimo, dok je parkiranje na P7 parkiralištu skuplje za oko 17.000 dinara.\nJasno je da se odabirom našeg Aerodrom parkinga može ostvariti značajna ušteda novca za parkiranje vozila, a osim toga možete besplatno dobiti i pranje i čišćenje vozila, u zavisnosti od toga koliko dana ostavite svoj automobil kod nas. I ne samo to, već svim našim klijentima koji parkiraju vozilo na Aerodrom parkingu obezbeđujemo besplatan prevoz do aerodroma i nazad.\nKako pametnije potrošiti novac koji ste uštedeli na parkingu\nS obzirom na to da se može uštedeti značajna količina novca ukoliko se opredelite za naš parking, bilo da na putovanju ostajete 7, 10 ili više dana, postoji mnogo opcija na koje možete potrošiti taj novac. U nastavku vam predstavljamo koje sve benefite možete ostvariti ukoliko pametno odaberete mesto za parkiranje kada putujete sa beogradskog aerodroma.\nDodatne mogućnosti na samom putovanju\nAko pretpostavimo da na putovanju ostajete 10 dana, dolazimo do računice da koristeći naš uslužni parking kao alternativu za oficijalni parking aerodroma, možete uštedeti više od 100 evra. Za taj novac možete uplatiti sebi određeni izlet u okviru putovanja i na taj način uživati u obilasku znamenitosti odabrane destinacije.\nOsim toga, novac koji biste protraćili na skup parking možete iskoristiti i za pronalazak boljeg smeštaja ili za kupovinu određenih suvenira ili drugih stvari koje će vam biti draga uspomena sa putovanja. Obilazak muzeja, galerija i drugih kulturno-istorijskih zdanja na putovanju je takođe odlična opcija za pametan utrošak “viška” novca.\nOrganizujte novo putovanje i avanture\nUkoliko volite putovanja onda sigurno znate da se mogu pronaći povoljni letovi iz Beograda, pa na taj način novcem koji uštedite pametnim izborom parkirališta možete sebi organizovati sasvim novo putovanje avionom ili odlazak na vikend u spa centar.\nNaime, domaći avio prevoznik Air Serbia nudi avio karte do brojnih evropskih gradova za manje od 100 evra, tako da u zavisnosti od toga gde želite da putujete i šta želite da posetite možete odabrati svoju destinaciju, a novac utrošiti za sticanje novih iskustava.\nOpremite svoj automobil\nJoš jedan od načina na koji možete utrošiti novac koji uštedite koristeći naš parking nedaleko od aerodoma, jeste i opremanje automobila. Za taj novac možete kompletno presvući sedišta u vozilu, ali i staviti potpuno nove felne.\nPored opremanja automobila, tim novcem možete priuštiti i redovno servisiranje automobila, što je svakako odličan način da se novac uloži u nešto što vredi i što će kasnije doneti brojne pogodnosti.\nKao što možete i sami da zaključite mogućnosti je mnogo, a pravi izbor je samo jedan – Aerodrom parking, na svega nekoliko kilometara udaljen od aerodroma Nikola Tesla. Nudimo povoljno parkiranje na 24 sata dnevno obezbeđenom parkingu. Dođite i uverite se zbog čega je naš uslužni parking pravo rešenje.


BULATOVIĆ: Mislili smo da NATO ima vojničku čast i da neće napadati civilne ciljeve – Volim Podgoricu\nHome / NOVOSTI / Društvo / BULATOVIĆ: Mislili smo da NATO ima vojničku čast i da neće napadati civilne ciljeve\nNekadašnji predsjednik savezne Vlade SR Jugoslavije Momir Bulatović izjavio je, u emisiji “Sedmica” “Radio Beograda”, da se rukovodstvo zemlje do posljednjeg trenutka nadalo da neće doći do bombardovanja, prenosi Radio televizija Srbije.\n“Iako smo imali saznanja da će doći do agresije, mislili smo da NATO ima vojničku čast i da neće napadati civilne ciljeve”, rekao je Bulatović.\nBulatović je, gostujući u emisiji povodom 20 godina od početka bombardovanja SRJ, rekao da je do bombardovanja došlo zato što je NATO, obilježavajući 50 godina, tražio smisao postojanja, prenosi RTS.\n“Prva meta smo bili mi i zato su nam u Rambujeu postavljali nemoguće uslove”, istakao je Bulatović.\nOn je rekao da im je “u Rambujeu ponuđen politički sporazum koji je naša delegacija prihvatila, a albanska nije”.\n“Taj papir je odmah povučen poslije toga pa je donesen dokument koji je napisala Medlin Olbrajt u kome ako ga prihvatite doći ćete do toga da vas NATO okupira, a ako ga ne prihvatite onda će vas NATO napasti sa namjerom da vas okupira”, objasnio je Bulatović.\n“Glavni oficir NATO bi bio zadužen za sva pitanja, uključujući isključivanje bilo kakve krivične odgovornosti NATO, tako da je izbor naše delegacije koja je očajnički željela sporazum, sve je bolje bilo nego da su onako surovo bombardovali, bio u tome da li ćemo okupirani biti svojim pristankom i svojom voljom ili će se to desiti nakon vojničkog poraza”, zaključio je Bulatović.\nNi Bosanci više nijesu toliko siromašni da ljetuju na Jadranu - https://t.co/6aq1vh7eHX https://t.co/mmK3c036y531 minuta ago\nOvo su PAROVI ČETVRTFINALA Svjetskog vaterpolo prvenstva - https://t.co/B8MrkgHT8K https://t.co/YYiOrD7PzB37 minuta ago\nAMERIKA U ŠOKU: Tramp pitao dobitnicu Nobelove nagrade gdje su sada njeni MRTVI RODITELJI I BRAĆA (VIDEO) -… https://t.co/NKv8J2hTIl42 minute ago\nSpremali crnogorski kačamak u Londonu - https://t.co/2W3LHaixae https://t.co/im0OsyScdJ50 minuta ago


Vest | Novi Windows 8 radi na svim uređajima, dodirnite budućnost | Kompjuter biblioteka\nPregleda (30 dana / ukupno): 5 / 2100\nWindows 8 radi na svim uređajima\nKada je „Majkrosoft“ pre skoro godinu najavio novi operativni sistem, mnogi su očekivali poboljšanje u odnosu na prethodnu verziju. Međutim „Vindouz 8“ je pravi mali zaokret u odnosu na sve ranije, jer je dizajniran tako da može podjednako lako da se koristi na tablet uređajima i standardnim računarima.\nNovi „Vindouz“ može se skinuti besplatno sa sajta windows.microsoft.com. Dolazi u 32-bitnoj i 64-bitnoj veziji, a veličine je oko tri gigabajta.\nKo će prvi imati "Vindouz 8" Uveliko se nagađa koja će kompanija imati prvi uređaj sa ovim operativnim sistemom, a u samom vrhu se nalaze „Lenovo“ i „Nokija“. Početkom godine „Lenovo“ je predstavio tablet IdeaPad Yoga koji je radio na ovom operativnom sistemu, i to ih izdvaja kao favorite. S druge, strane „Nokija“ je najavila tablet, a poznato je da su „Majkrosoft“ i finski gigant „u ljubavi“.\nSuštinski promenjen je sam interfejs čiji početni ekran sada pokazuje samo osnovne informacije poput vremena, datuma i broja novih mejlova. Odatle, pokretom nagore dolazite do „starta“, koji ima nekoliko velikih kolor slika.\nOne predstavljaju instalirane aplikacija i ovo logično podseća na „pločice“ kakve ima novi „Vindouz fon 7“ (Windows phone 7).\nMožete izdvojiti sve aplikacije koje najčešće koristite, a većina njih je animirana, tako da pokazuju različite boje ili fotografije, dok postoje i one koje pokazuju najnovije informacije sa interneta, poput Tvitera i Fejsbuka.\nMnogi analitičari smatraju da samo ime „Vindouz“ može da se iskoristi na drugačiji način. Naime, jedan od načina je da se potpuno promeni ime „Vindouz“ što bi bilo ravno čudu, jer je „Majkrosoft“ nedavno predstavio novi logo za ovaj operativni sistem. S druge strane, moguće je da se „Vindouz 8“, nazove samo „Vindouz“, odnosno da nema numeraciju, jer je to trenutno trend među mnogim svetskim brendovima.\nOdatle možete da pristupite standardnim programima koje koristite na trenutno aktuelnim verzijama „Vindouza“ poput „Vindouz eksplorera“. Može se uključiti i napredniji mod da bi se došlo do određenih podešavanja koja se nalaze u „Kontrol panelu“, a među početnim aplikacijama mogu se izdvojiti i najposećeniji internet sajtovi, tako da uvek budu nadohvat ruke.\nUkoliko neko ne želi da se navikava na novi izgled, „ispod“ toga se nalazi standardni izgled „Vindouza“ sa ikonicama i folderima. On se jednostavno pokreće i tada ovaj operativni sistem možete koristiti na uobičajen način.\nPrva stvar koja se primeti kada pokrenete standardni prozor, jeste nedostatak tastera „start“. Naime, sada kada samo postavite miš ili prst iznad mesta gde je ranije stajao „start“ otvara se prozor koji vas vodi na početni ekran. To znači da nema više lista programa i aplikacija, i to je nešto na šta će korisnici morati da se naviknu.\n„Majkrosoft“ je napravio jako dobru stvar time što je značajno smanjio harverske zahteve za pokretanje novog „Vindouza“. Naravno, neke aplikacije ipak zahtevaju veću rezoluciju ekrana, ali može se reći da će mašina koja može da pokrene verziju XP, moći da pokrene i „osmicu“.\nKod "Osmice" taster "start" više ne postoji\nNovi operativni sistem u velikoj meri se oslanja na pregledač „Internet eksplorer 10“, kao i na HTML5, „Javaskript“ i CSS. Većina onih koji su isprobali novu verziju IE zadovoljna je kako radi, ali srećom po mnoge korisnike, i „Mozila“ i „Gugl“ uveliko spremaju svoje verzije pregledača za „Vindouz 8“.\nTakođe, „Majkrosoft“ je poručio da će novi sistem biti kompatibilan s aplikacijama i periferijama za aktuelnu verziju „Vindouza“. Međutim, verzije X86 i ARM namenjene tabletima i drugim mobilnim uređajima neće podržavati postojeće „Vindouz“ softvere.\nDo oktobra je ostalo još dosta vremena i sigurno će se ljudi iz „Majkrosofta“ potruditi da isprave greške koje se mogu primetiti u beta verziji. S druge strane, pitanje je koliko će korisnici koji su navikli na ikonice želeti da se prilagode novom operativnom sistemu.


Istraživanje tržišta i razvoj komunikacionih kanala -\nIstraživanje tržišta u cilju prikupljanja podataka i informacija koje su neophodne za planiranje, organizovanje i kontrolu procesa poslovanja. Na osnovu ovog istraživanja bićete spremni da donosite ključne odluke kao i da rešite probleme i prepreke na putu do efikasnog poslovanja.\nKod kompanija koje započinju poslovanje istraživanje je široko usmereno, jer takvoj kompaniji neophodan je što veći broj informacija, od opštih do usko orijentisanih. One kompanije koje već posluju ne zahtevaju sveobuhvatno istraživanje već nešto kraće prema sledećim koracima:\nKomunikacioni kanali su veoma važni za osvajanje ciljnog tržišta. Postoji više vrsta komunikacionih kanala marketinga. Primeri komunikacionih kanala su dnevna štampa, časopisi, radio, televizija, pošta, telefon, bilbordi, posteri i internet. Komunikacija podrazumeva i izraz lica, način odevanja, izgleda maloprodajnih objekata (brending maloprodaje).


Rumunija zabranila izvoz cerealija, ali i prodaju energetskih firmi | EurActiv Serbia\nRumunija zabranila izvoz cerealija, ali i prodaju energetskih firmi\nVlada Rumunije odlučila je da zabrani izvoz pšenice, kukuruza, pirinča, suncokreta i drgih žitarica i uljarica, kao i ulja, šećera i različitih pekarskih proizvoda dok je na snazi vanredno stanje zbog epidemije korona virusa.\nRumunija je jedan od najvećih izvoznika cerealija u EU. Ta zemlja prodaje i na evropskom i na tržištima drugih zemalja, poput bliskoistočnih.\nU 2018. je Rumunija izvezla 12 miliona tona cerealija.\nKako prenosi Euraktiv Rumunija, zabrana će se odnositi na sav izvoz ali će prodaja unutar EU biti dozvoljena uz uslov da zemlja kupac dokaže da je roba za njenu ili EU potrošnju i da neće biti preusmerena u treće zemlje.\nKao znak potvrde odlučnosti vlade da zabrani izvoz, najavljeno je da vlasti više neće izdavati fitosanitarne sertifikate koji se koriste kod izvoza.\nTokom vanrednog stanja zabranjena je i prodaja većinskih udela u kompanijama, uključujući Nacionalni energetski sistem.\nObe odluke su uključene u pravilnik o vanrednom stanju objavljen u večernjim satima 9. aprila i primenjivaće se nakon što budu objavljene u službenom listu.\nEuraktiv Rumunija piše da još nije jasno zašto je vlada odlučila da zabrani prodaju energetskih firmi.\nRanije se Kina udružila sa rumunskom državnom kompanijom radi gradnje novog energetskog kapaciteta u postojećoj elektrani. Međutim, na tom planu se do sada ništa nije desilo.\nKrajem marta Evropska komisija je objavila smernice kojima poziva članice da u punoj meri koriste mehanizam za nadzor stranih investicija kako bi se u vreme ekonomske nestabilnosti zaštitila ključna evropska infrastruktura.\nČeški ČEZ, koji ima brojnu imovinu u Rumuniji, nedavno je objavio da planira da se više fokusira na domaće tržište i proda imovinu u inostranstvu.\nKompanija je saopštila da su mnogobrojni investitori pokazali interesovanje, uključujući rumunske, ali do sada nije realizovana nijedna prodaja.


Faktor | SIPA pretresala u Sarajevu zbog droge, jedno uhapšeno\n26.05.2022. / 14:27\nPolicijski službenici Državne agencije za istrage i zaštitu (SIPA) danas su pretresli tri lokacije na području Sarajeva zbog postojanja osnova sumnje da je počinjeno krivično djelo neovlaštene proizvodnje i stavljanja u promet opojnih droga, te je jedna osoba uhapšena.\nRadi se o realizaciji operativne akcije "Lovac".\n- Uhapšena osoba je sprovedena u prostorije SIPA-e radi kriminalističke obrade, nakon čega će biti ispitana u svojstvu osumnjičene. Prilikom pretresa otkrivena je i privremeno oduzeta određena količina praškaste materije koja svojim izgledom asocira na opojnu drogu kao i drugi predmeti koji mogu poslužiti kao dokaz u daljem postupku - saopćeno je iz SIPA-e.\nDodaju da su ove aktivnosti provedene po nalogu Općinskog suda Suda u Sarajevu, pod nadzorom Kantonalnog tužilaštva Kantona Sarajevo, a u saradnji s Federalnom upravom policije i Ministarstvom unutrašnjih Kantona Sarajevo.


Francuski mediji u poseti Zlatiboru | Radio Luna\nFrancuski mediji u poseti Zlatiboru\nTuristička organizacija Zlatibor bila je domaćin grupi od šest francuskih novinara, predstavnika eminentnih časopisa i portala koji su u dvodnevnoj poseti Zlatiboru. U okviru organizovane posete na Zlatibor su doputovali predstavnici sledećih medija: Tour Mag, Quotidien du tourisme, Magazine Proces Alimentaire, Magazine Prestige et Sante, Magazine La Provence i Magazine Monde à Valeurs actuelle Rubrique Art de vivre de voyage.\nPoseta novinara Zlatiboru realizuje se u okviru projekta Prezentacija turističkih potencijala Beograda, Topole i Zlatibora koje organizuje udruženje Ja volim Francusku uz podršku Ministarstva turizma Republike Srbije.\nPoseta francuskih novinara Zlatiboru započela je svečanim prijemom u prostorijama Turističke organizacije Zlatibor, gde su novinare dočekali predsednik opštine Čajetina Milan Stamatović, direktor TO Zlatibor Vladimir Živanović i direktor JP Gold gondola Bojana Božanić. Već na samom početku razgovora novinari iz Francuske pokazali su veoma veliko interesovanje za Zlatibor i sve njegove potencijale, što se videlo po brojnim pitanjima koja su postavljali predstavnicima opštine. Posebno interesovanje privukao im je projekat buduće zlatiborske gondole i saradnja sa francuskom kompanijom Poma koja je proizvođač opreme za gondolu.\nPoseta francuskih novinara destinacijama Srbije, među kojima se posebno izdvojio Zlatibor, rzultat je uspešno realizovane velike međunarodne konferencije u Beogradu, 20. aprila prošle godine, na temu: Prezentovanje turističkih proizvoda i potencijala Srbije francuskom turističkom tržištu kojoj je prisustvovao značajan broj uticajnih francuskih tur-operatera i predstavnika francuskih eminentnih medija.


Termini pregleda i liste lijekova dostupni putem telefona | Moj Kotor Varoš\nHomeKotor VarošTermini pregleda i liste lijekova dostupni putem telefona\nKorisnicima android aplikacije Fonda zdravstvenog osiguranja RS od danas je dostupna njena nova, funkcionalnija i modernija verzija, koja omogućava još brže i jednostavnije informisanje javnosti o obaveznom zdravstvenom osiguranju.\nNa internet stranici i android aplikaciji Fonda zdravstvenog osiguranja od ranije omogućena provjera statusa zdravstvenog osiguranja i termina pregleda za magnetnu rezonancu i CT. Na aplikaciji su, takođe, dostupne i vijesti, odnosno najznačajnije novine koje se odnose na obavezno zdravstveno osiguranje.\nNova android aplikacija, pored modernijeg dizajna, pruža i nove funkcije. Njenim korisnicima sada je omogućena i pretraga lijekova koji se izdaju na recept, te info kontakti putem kojih osiguranici mogu da se informišu o svim pitanjima iz obaveznog zdravstvenog osiguranja.\n– Fond zdravstvenog osiguranja RS svakodnevno nastoji da unapređuje komunikaciju sa građanima, poslovnim partnerima i medijima u cilju što boljeg informisanja osiguranika o njihovim pravima i transparentnijeg rada Fonda. Sve bitne informacije iz obaveznog zdravstvenog osiguranja dostupne su na našoj internet stranici sa koje je moguće preuzeti i novu android aplikaciju, a javnost informišemo i putem društvenih mreža i tradicionalnih medija – istakli su u Fondu zdravstvenog osiguranja.


RS: Nema podrške bez punog imena nestalih | Novosti.RS\nsreda, 13. 06. 2018. u 13:50\nInstitucije Srpske ne žele da podrže nametnutu centralnu evidenciju nestalih u BiH. Spisak obuhvata okolnosti, status i nacionalnost nestalog\nINSTITUCIJE Republike Srpske i nevladine organizacije iz RS ne prihvataju formiranje Centralne evidencije nestalih u BiH (CEN) bez tri ključna parametra, a to su: okolnosti nestanka, statusa nestale osobe, kao i nacionalnosti. Ovo je zvaničan stav Srpske, koji je u utorak u Banjaluci na zajedničkom sastanku prenet Nikoli Perišiću, srpskom članu Kolegijuma direktora Instituta za nestale BiH i od kojeg se očekuje da poštuje stav iz Republike Srpske!\nUčesnici sastanka koji predstavljaju institucije RS i nevladine organizacije kažu, za "Novosti", da očekuju od Nikole Perišića da poštuje stav i zaključke sa sastanka u Banjaluci i da isti zastupa u Institutu za traženje nestalih BiH, a kada je u pitanju formiranje Centralne evidencije nestalih u BiH.\nPROČITAJTE JOŠ - Bošnjaci traže samo svoje žrtve\nOni poručuju da Kolegijum Instituta za nestale BiH ne može doneti odluku o formiranju CEN ukoliko je protiv nje srpski član!\nMilorad Kojić, direktor Republičkog centra za istraživanje rata i ratnih zločina kaže, za "Novosti", da su gospodinu Perišiću jasno izneseni stavovi iz Republike Srpske i poručeno da je neprihvatljivo formiranje CEN bez pomenuta tri parametra.\n- Nažalost, cilj Bošnjaka i jeste da u CEN nema status a okolnosti nestanka lica, jer bi na taj način verifikovali lažnu sliku nestanka, moram da kažem, u Srebrenici. Žele da održe tezu samo nestali "muškarci i dečaci", a mi tražimo da u spisku jasno stoji ime i prezime i da znamo da li su to bili vojnici ili civili, i da li su stradali u borbi ili su žrtve ratnog zločina, istakao je Kojić.\nOn dalje kaže da je za formiranje CEN ključno da nestalo lice ima jasan status ali i okolnosti nestanka kako bi se jasno utvrdile činjenice oko nestanka neke osobe u ratu BiH, a ne da se manipiliše brojem.\n- Pošto sada imamo stav iz Instituta za nestala lica BiH da ne žele da se navedu okolnosti i status nestalih lica, to odmah izaziva sumnju na čitav spisak. Odnosno, takvo objavljivanje podataka biće samo u cilju manipulacije brojem žrtava, kaže - Kojić i dodaje da se preko CEN želi objaviti spisak svih nestalih lica u BiH, a to je oko 24.700, dok iz Srpske su stava da se treba objaviti, pre svega, spisak lica koja se još traže u BiH.\nPROČITAJTE JOŠ - Traga se za još 1.672 osobe dok Bošnjaci blokiraju\nNikola Perišić, srpski član Kolegijuma Instituta za nestala lica BiH, potvrdio je da je bio na sastanku u Banjaluci sa predstavnicima institucija RS oko formiranja CEN, ali za razliku od predstavnika iz Srpske koji kažu da nisu dali saglasnost za formiranje CEN, Perišić tvrdi da su usaglašeni stavovi!\nMilorad Kojić / Foto S. Mišljenović\nOn dodaje da će se raditi još neke korekcije oko spiska i da će se sagledati zakonska regulativa oko ovog pitanja.\n- Razgovaraćemo još oko statusa nestalih lica a pre svega onoga koji se odnosi na okolnosti nestalih lica. Radićemo i na sređivanju svih detalja oko spiska ali mogu reći da su usaglašeni stavovi, poručio je Perišić.\nNA centralnu evidenciju nestalih u BiH čeka se gotovo osam godina. Predstavnici porodica poginulih i nestalih vojnika i civila RS, kažu za "Novosti", da nestala lica u CEN moraju imati jasno napisano ime i prezime i da li su bili civili i vojnici i da li su stradali u borbama ili u ratnom zločinu i zarobljeništvu, pa se tek onda može govoriti o spisku nestalih u BiH koji je prihvatljiv za Republiku Srpsku.


Uprkos presudi i zakonima: Povrat stare devizne štednje iz Ljubljanske banke još je neizvjestan – Poslovnidnevnik.BA\nHome / Vijesti / BiH / Uprkos presudi i zakonima: Povrat stare devizne štednje iz Ljubljanske banke još je neizvjestan\ndec 23, 2015\tBiH, Regija, Vijesti Leave a comment 345 Views\n“Slovenija je donijela odluku, ali ne znamo da li će je primjenjivati, a odnosi se na to da neće obrađivati naše zahtjeve dok BiH ne pošalje podatke nekadašnje Ljubljanske banke Sarajevo u Sloveniju. Međutim, od BiH se traži da potpiše memorandum i da stane iza njihovog zakona. Vijeće ministara BiH je donijelo odluku o formiranju ekspertne grupe koja bi trebala pratiti izvršenje presude, ali udruženje štediša nema nikakve informacije o tome”, istakla je za Klix.ba predsjednica Udruženja za zaštitu deviznih štediša BiH Amila Omersoftić.\n“U narednom periodu ostaje da se vidi koliko je BiH spremna udovoljiti zahtjevima Slovenije, i u tom smislu mi je žao što ne postoji saradnja između štediša i institucija vlasti u BiH”, zaključila je Omersoftić.\nPrevious SARAJEVO EBRD: Osigurano 160 miliona KM za novih 11 kilometara autoceste u FBiH\nNext Euro-Asfalt, bh. kompanija na tri kontinenta: Višemilionski posao u Kataru kao veliki izazov


Erdogan: Nema dobrih ili loših terorista @ Cafe.ba\nSEKS NA BINI: Karleuša skinula momka od 150 Vi bi se seksali, a on neće? Balkanski Nostradamus otkriva: Vučić će biti na tronu, KĆI, SIN I ŽENA BILI STALNO UZ BOLNIČKU Erdogan: Nema dobrih ili loših terorista Svijet\nIzvor: B92 04.09.2016 u 20:36 h\nFOTO: Agencija Anadolija Bejrut - Turski predsjednik Redžep Tajip Erdogan rekao u toku susreta sa američkim liderom Barakom Obamom da ne treba da bude distinkcije između dobrih i loših terorista. AMERIČKI PREDSJEDNIK OPET ŠOKIRA: Trump se zanio pa Švedsku naveo kao Najmanje 39 poginulih u eksploziji na pijaci u MogadišuRadi hladnog vremena i obilnih padavina 25 osoba umrlo u Afganistanu On je dodao da je svaki terorizam loš, kao i da SAD i Turska moraju usvojiti zajednički stav prema terorizmu, prenosi AP. Turska i SAD su u sporu oko uloge kurdskih snaga u borbama protiv Islamske države u Siriji. Sirijski Kurdi koje podržavaju SAD su bili najefikasniji u borbi protiv IS, ali Turska je zabrinuta zato što oni traže autonomnu zonu duž turske granice, navodi AP. Predsjednik SAD Barak Obama rekao je danas turskom predsjedniku i da će američka administracija raditi sa Turskom kako bi se osiguralo da oni koji su odgovorni za pokušaj puča u toj zemlji budu izvedeni pred lice pravde. Ovo je prvi susret Obame i Erdogana od neuspjelog puča u julu, koji je Obama osudio.\nAmerički predsjednik je takođe kazao da je od kritične važnosti da se "završi posao" obezbeđivanja turske granice sa Sirijom preko koje borci IS masovno ulaze u Tursku. Obama je dodao i da Turska ne sme sama da snosi teret sirijske izbegličke krize. Rojters prenosi da se Obama sreo s Erdoganom na marginama dvodnevnog samita G20 koji je počeo u kineskom gradu Hangdžou. Pratite Cafe.ba putem aplikacija za Android i iPhone i društvenih mreža Facebook i Twitter.


Strogo osuđujemo svaku zloupotrebu imena Univerzitetska dečja klinika | Tiršova\nUniverzitetska dečja klinika oštro osuđuje svaku zloupotrebu imena, ugleda i rada najveće dečje klinike u regionu, koje koriste pojedina udruženja za prikupljanje pomoći a nemaju zvaničnu saradnju sa klinikom.\nNetačne su informacije da Odeljenje onkologije dečje Univerzitetske klinike u Tiršovoj nema pelene, pa se iz tog razloga organizuje akcija dobrovoljnog prikupljanja.\nOdeljenje onkologije ima sasvim dovoljan broj pelena i sve ostale opreme i materijala neophodnog za funkcionisanje i svakodnevno zbrinjavanje najmlađih pacijenata. Dečja univerzitetska klinika do sada je sarađivala isključivo sa udruženjem NURDOR najvećim nacionalnim udruženjem roditelja dece obolele od raka, koje sačinjavaju roditelji, lekari, medicinsko osoblje i svi ljudi dobre volje.\nNetačne informacije, imaju za cilj da ukaljaju sav trud, posvećenost i rad zadrsvstvenih radnika i predstavljaju napad na celokupni zdravstveni sistem.


ECDC: Treća doza za strarije i one sa oslaboljenim imunitet\nTanjug 2. septembra 2021. 10:33\nBRISEL, 2. septembra ( Tanjug) – Na osnovu trenutnih dokaza, nema hitne potrebe za primenom dodatnih doza vakcina za potpuno vakcinisane pojedince u opštoj populaciji, objavio Evropski centar za prevenciju i kontrolu bolesti (ECDC).\nU svom posednjem izveštaju ECDC napominje da bi trebalo razmotriti dodatne doze za osobe sa ozbiljno oslabljenim imunološkim sistemom i starijim pojednicima, a posebno onima koji žive u ustanovama za negu, kao deo njihove primarne vakcinacije.\nKonstatuje se da sve postojeće vakcine odobrene u EU daju visoku zaštićenost od hospitalizacije, teških bolesti i smrti pozvezanih sa Kovid-19 i da je trenutno prioritet vakcinacija onih pojedinaca koji još nisu obavili punu primarnu vakcinaciju.\nDa bi se upotpunili napori u kampanji vakcinacije, ECDC dodaje da je ključno nastaviti sa primenom mera kao što su fizičko distanciranje, higijena ruku i disajnih puteva i upotreba maski za lice po potrebi, posebno u okruženjima visokog rizika.\nECDC i Evropska agencija za lekove ( EMA) i dalje procenjuje podatke o dodatnim dozama i po potrebi će ažurirati informacije.\nU međuvremenu, preporuka državama članicam je da razmotre pripremu za davanje pojačivača odnosno dodatnih doza vakcine protiv Kovid-19 ako se primeti značajno smanjenje efikasnosti vakcine u jednoj ili više grupa stanovništva.


RTCG - Radio Televizija Crne Gore - Nacionalni javni servis :: Društvo :: Na Aerodrom Podgorica sletjeli prvi putnici\n09. 06. 2020. 16:23 >> 17:19 1\nNa Aerodrom Podgorica sletjeli prvi putnici\nAvionom Wizz air-a, prvim komercijalnim letom nakon zatvaranja aviosaobraćaja uslijed epidemije Korona virusa, stiglo je 36 putnika, dok se iz Memingena večeras očekuje oko 130 putnika.\n“Veoma smo srećni što dočekujemo prve komercijalne avione; dolazak putnika mnogo znači za naše preduzeće, turizam i napredak zemlje uopšte”, kazala je PR Aerodroma Crne Gore Marina Miketić Nikolić.\nOna je istakla da su u ACG optimisti da će već od sredine mjeseca biti sve više vazduhoplova odnosno putnika, sudeći po najavama aviokompanija i činjenice da je Crna Gora korona fri destinacija. Istakla je i zadovoljstvo ovodom prvih letova nacionalnog avioprevoznika Montenegroairlines-a zbog prvog leta 12. Juna za Ljubljanu, nakon čega se očekuju putnici iz Franfurta, Beča, Pariza, Dizeldorfa, Hanovera..\n“Ne možemo u situaciji sa kojom se suočava cijela Evropa imati isti broj letova kao prošle godine u ovo vrijeme. To je rekordna godina sa oko 2,7 miliona putnika. Na osnovu činjenice da smo ovog januara imali skoro 20 odsto više putnika nego 2019. i da je trebalo da otvorimo nekoliko sasvim novih linija, očekivali smo da 2020. bude zlatna godina za poslovanje ACG. Nažalost, situacija je zbog korona virusa drugačija, no ipak smo optimisti i svim putnicima želimo srdačnu dobrodošlicu”, kazala ja Miketić Nikolić.\nAerodromim Podgorica je od 18. marta kada je zatvoren za komercijalni saobraćaj opslužio preko 6.000 putnika, crnogorskih državljana koji su se vraćali u našu zemlju, stranaca koji su odlazili u matičnu državu i služio je za prijem aviona koji su prevozili humanitarnu pomoć.\nPreko 200 putnika prošlo kroz PG aerodrom


Vučić: Rušenje Dejtona može dovesti do pogubnih posljedica - Klošarija\nPredsjednik Srbije Aleksandar Vučić smatra da je Dejtonski sporazum ugrožen, te da je proteklih godina mnogo odluka donošeno mimo Dejtona.\n“Prošle su 22 godine, ali Dejton je obezbijedio mir i plašim se da neki ljudi ne razumiju da je to vrlo krhko i da svako rušenje Dejtona može da dovede do pogubnih posljedica”, rekao je Vučić za TV Pink, dodajući da će Srbija nastaviti da čuva i održava mir i stabilnost u regionu.\nKada je riječ o deklaraciji o očuvanju srpskog jezika i kulture, Vučić je rekao da je dosta napisano i da tekst usaglašavaju njegov i kabinet predsjednika Republike Srpske Milorada Dodika, a poslije toga i premijerke Srbije Ane Brnabić i premijerke RS-a Željke Cvijanović.\n“Šta me briga što su neki napali deklaraciju. Oni niti su pročitali Memorandum niti Garašaninovo `Načertanije`”, rekao je Vučić i naveo da nikada neće dozvoliti da neko zabranjuje da parlament Srbije donese jedan opštepravni politički akt.\nOn je rekao da mu je ministar pravde Srbije Nela Kuburović nakon nedavne posjete Hagu i srpskim haškim optuženicima prenijela pozdrave svih njih, među kojima i osuđenog ratnog zločinca generala Ratka Mladića.\n“Pitao sam je kakvo je zdravstveno stanje generala Maldića. Rekla je da ne izgleda dobro”, naglasio je Vučić.